הוועדה לקידום מעמד האישה ולשוויון מגדרי, כנסת 25, פרוטוקול מספר 19, 2023-05-08 00:00

פנינה תמנו: אנחנו פותחים בדיון של כנס חירום בשל העלייה המזעזעת במקרי רצח נשים

פנינה תמנו:  לצערי שוב אנחנו מתכנסות כאן ומתכנסים כאן בעיצומה של תקופה מאוד מאוד קשה שבה כמעט מדי שבוע, או מספר ימים, אישה נרצחת כאן בישראל, ילדים נשחטים

פנינה תמנו:  כשאנחנו נמצאים בתקופה הזאת ומשווים את התקופה אשתקד, אנחנו מבינים שיש לנו פי שתיים רציחות

פנינה תמנו:  אין לנו את הפריבילגיה להרים ידיים או לחשוב שזה בלתי נמנע או שזה גזירת גורל

פנינה תמנו:  מתחילת השנה נרצחו 13 נשים

פנינה תמנו:  12 שאנחנו נחשפנו דרך התקשורת

פנינה תמנו:  ועוד אישה שהפרטים שלה חסויים

פנינה תמנו:     קודם כל סביב השולחן אני מבקשת את כמובן נציגי משרדי הממשלה שלשם כך אנחנו גם התכנסו כדי לשמוע תשובות ולטכס יחד עצה

פנינה תמנו:  אני רק אומר ששרי הממשלה הרלוונטיים הוזמנו לדיון זה חברי הכנסת הם בחרו שלא להגיע כנראה שיש להם דברים אחרים שהם יותר דחופים אבל אני אומרת להם חגיגית: גם אם הם לא נוכחים כאן, שלא יחשבו שהם מרפים את ידינו או שאנחנו נוריד הילוך בנחישות שלנו להיאבק את המאבק הזה על החיים ועל נשים שנמצאות תחת אלימות קשה

פנינה תמנו:  ומי יודע מי האישה שבסך הכול מחכה לסיוע ולעזרה שלנו

פנינה תמנו:       בתוך הדברים אני גם רוצה להזכיר אתמול נפטרה יעל גרינברג, שעברה אונס אכזרי בקיבוץ שומרת, שכולנו מכירים את הסיפור

פנינה תמנו:  יהי זכרה ברוך

פנינה תמנו:  הסיפור שלה הדהד בישראל וגם מעבר לישראל

פנינה תמנו:  המקרה שלה היה מאוד מאוד קשה

פנינה תמנו:  הרצח שנעשה לה השחתת נפשה הלכה איתה עד היום האחרון ואני חושבת שאין מי שלא מכיר את הסיפור הזה

פנינה תמנו:       בשנה שעברה עד הראשון במאי היו שישה מקרי רצח של נשים כמו שאמרתי, השנה עד הנקודה הנוכחית יש לנו 13 נשים שנרצחו

פנינה תמנו:  עליה של 100% ויותר

פנינה תמנו:  התופעה הקשה הזאת שאני רוצה להזכיר את בראא מסארווה מטייבה, שבעלה שרצח אותה ושחט את שני ילדיה, אמיר ואדם, פעוטות

פנינה תמנו:  לצערי

פנינה תמנו:  תופעת האלימות כלפי נשים גובה מחיר מאוד כבד גם מילדי ישראל

פנינה תמנו:  אלפי ילדים שנמצאים באלימות יומיומית

פנינה תמנו:  כאשר בצער אנו גם רואים שילדים משלמים בחייהם

פנינה תמנו:  וכמו שאמרתי קודם - זו לא גזירת גורל

פנינה תמנו:    מצופה ממדינת ישראל שלא לקחת את הזמן

פנינה תמנו:  מצופה ממדינת ישראל שלא לעשות שיקולים פוליטיים

פנינה תמנו:  אנחנו רואים שנעשים שיקולים פוליטיים, בטח בחוק האזיקונים

פנינה תמנו:  אין זמן להתמהמה כפי שהם יודעים לא להתמהמה בדברים אחרים: במינוי שרים בהעברת יחידות סמך, אגפים, החלטות ממשלה, הצעות חוק שכולנו חברי הכנסת נמצאים פה לילות וימים בשביל חוקים - שמי צריך את החוקים האלה

פנינה תמנו:  זה לא מעניין את הציבור

פנינה תמנו:  המאבק על החיים יותר חשוב

פנינה תמנו:      אנחנו נצטרך להעלות הילוך במאבק הזה

פנינה תמנו:  לצד זה כן חשוב לי לציין שתי הצעות חוק שעברו אתמול בוועדת שרים

פנינה תמנו:  הצעות חוק שהנחתי כולל גם הצעת חוק של חברת הכנסת דבי ביטון

פנינה תמנו:  הצעת חוק ראשונה הגדלת המענקים ליוצאות מקלטים

פנינה תמנו:  עשינו על כך דיון רבים מכם הייתם כאן בדיונים

פנינה תמנו:  אני אומרת לכם הדיונים כאן לא יהיו דיונים לשם הדיונים כדי לשחרר קיטור

פנינה תמנו:  הדיונים כאן יבואו בסוף לידי מיצוי וביצוע כולל נציגי הרווחה שיודעים כאן, אני רוצה להודות לשר הרווחה יעקב מרגי שתמך בהצעה להגדיל את המענק מ-8,000 ל-20,000

פנינה תמנו:      וזה משמעותי ביותר כי משנת 2000 אותן נשים לא קיבלו את המענק שאמור לתת להם את היכולת להרים את הראש מעל המים ולא לחזור לגבר האלים שאנחנו יודעים ש-15 אחוזים מהנשים חוזרות לגבר האלים

פנינה תמנו:  אני גם מודה לשר המשפטים שלבסוף השתכנע ולומר לכם שכן היה גם שיתוף פעולה שהוא חוצה מחנות כולל חברת הכנסת קטי שיטרית, שכל הבוקר אתמול אחרי שקיבלנו בהתחלה דחיה על שתי הצעות החוק נרתמה ואנחנו הצלחנו להעביר את החוק הזה

פנינה תמנו:      הצעה נוספת שעברה, הצעת חוק שאני מנסה להעביר אותה מ- 2018, הצעת חוק שתשלול מגבר שרצח את החלק שלו מהדירה המשותפת

פנינה תמנו:  לא הגיוני, לא יתכן שבן אדם שרצח יהנה פשוט מכל דבר קנייני כזה או אחר כאשר יש מי שחושבים שצריך להגן על הקניין שלו

פנינה תמנו:  עוד דבר בהקשר הזה חברת הכנסת דבי ביטון אחר כך תפרט, עבר חוק שלה שמדבר על דיני ירושה

פנינה תמנו:  עבר בקריאה ראשונה עם חברת הכנסת עאידה

פנינה תמנו:  אבל אני פשוט אומרת שיזמתי את זה ב 2018

פנינה תמנו:  ובאמת את וקרן ברק הגשתן את זה בכנסת הקודמת

פנינה תמנו:  אני הייתי בקואליציה ואת היית באופוזיציה והיה שיתוף פעולה

עאידה תומא סלימאן: ואת עבדת על זה בתוך ועדת חקיקה

פנינה תמנו: חד משמעית

פנינה תמנו:  בגלל זה אני גם יודעת אני גם בגלל זה שהייתה התנגדות של אנשים מתוך משרד המשפטים אני לא מדברת בכלל על נבחרי הציבור, שבאו וסיפרו לי כמה חשוב להגן על הקניין של הגבר - ולא אנחנו בחירום, לא תהיה שום הגנה ואם אפילו זה ישפיע על גבר אחד שמפחד לאבד את ביתו מפחד לאבד את רכושו, ורק בשל זה הוא לא ירים את ידו וימנע את הרצח הבא אז בעיניי המטרה הזאת יותר חשובה בהצלת נפשות, וזה מסר שצריך לעבור לכל גורמי הממשלה

פנינה תמנו:  הסירו כל התנגדות שיש לכם

פנינה תמנו:  לכל התנגדות שלכם יש השפעה

פנינה תמנו:      גם ככה אנחנו לא רואים את נבחרי הציבור רתומים, גם ככה אנחנו רואים שנשים מודרות, גם ככה רואים שסביב שולחן הממשלה אין מספיק נשים, גם בוועדת שרים לענייני חקיקה לדעתי יש רק ייצוג של שרה אחת

פנינה תמנו:  אז מה שזה אומר שזה מקום שנבחרי הציבור לא רואים לנגד עיניהם את האחריות החברתית העליונה הזו בלהגן על נשים ולקדם נשים אתם כמשרתי ציבור בכירים, כפקידים בכירים צריכים לעשות הכל ולהפוך כל אבן ובטח לא לשים התנגדויות שעוזרות לפוליטיקאים נכשלים, לנבחרי ציבור נכשלים אבל לפוליטיקאים מצטיינים, לשים מקלות בגלגלים בטח כשמדובר בהצלת נפשות

פנינה תמנו:  אני רוצה לעבור לפרופ' שלווה וייל מהתצפית, כדי שתתני לנו תמונת מצב ומשם אנחנו נמשיך

פנינה תמנו:  תציגי את עצמך לפרוטוקול

שלוה וייל: תודה רבה חברת הכנסת פנינה תמנו שטה

שלוה וייל:  פרופ' שלווה וייל מהאונ' העברית, שהקימה את התצפית הישראלית על רצח נשים ב-2020 ועוסקת בנושא רצח נשים מ-2008 

שלוה וייל:      המצב הוא כזה: עד היום הזה יש 13 נשים שנרצחו מתחילת השנה

שלוה וייל:  אני שמחה שיש מודעות לנושא כי שנים צעקתי ואף אחד לא שמע לפחות היום התקשורת מגוייסת וזה ועמותות -לזכותכם, אתם גם פועלים בתחום וזה התקבע השנה

שלוה וייל:      המצב ב-2023, המצב הוא שכעת כאמור יש 13 מקרי רצח נשים, כאשר לא כולן, אולי, לא כולן יהיו מה שאנחנו קוראים פמיסייד (femicide) - כלומר רצח נשים בגלל האג'נדה של האישה

שלוה וייל:  יתכן שיתבהר לנו בסוף השנה שאחד או שניים מהמקרים לא היו רציחות בכלל

שלוה וייל:  אבל כעת יש לי ברשימה 13 נשים כאשר ארבעה מהם במגזר הערבי והתופעה השנה היא שהתופעה רווחת בקרב בדואים בישראל

שלוה וייל:  יש גם שני מקרים של אזרחיות זרות

עאידה תומא סלימאן: פשוט זה לא נכון, סליחה

שלוה וייל: יש גם שני מקרים של אזרחיות זרות שלא הייתה להן אזרחות ישראלית

פנינה תמנו: מתוך רשימת הנרצחות שתיים מהן הן תושבות זרות

שלוה וייל: יש לי נתונים על המוצא, על כלי הרצח וכו'

שלוה וייל:  אני רוצה לעבור למשהו יותר אקטואלי, שכל הזמן מדברים על חוק אזיקים

שלוה וייל:  הגיע זמן רבותיי, לדבר על חוק פמיסייד

שלוה וייל:  רצח נשים

שלוה וייל:  כאשר אנחנו מגדירים מה זה פמיסייד, מה זה רצח בגלל שאישה היא אישה, ואז להעביר משהו הרבה יותר דרמטי שימנע רצח נשים

שלוה וייל:  זה נהפך לתופעה רווחת

שלוה וייל:  עד ה-30 לאפריל 2022

שלוה וייל:  היו שישה מקרי רצח נשים

שלוה וייל:  השנה, עד לאותו תאריך היו 12

שלוה וייל:       הלב כואב גם על המשפחות של הנרצחות וגם על הילדים

שלוה וייל:  חייבים גם לטפל במשפחות של הנרצחות, ואני לא יודעת אם יש חובה לטפל בילדים שלהן באופן מיידי

שלוה וייל:  שלא יסתובבו לחפש פסיכולוג או פסיכותרפיסט

שלוה וייל:  זה מצב, חמור מאוד

פנינה תמנו: תודה תודה רבה

פנינה תמנו:  אני בקושי רב אקריא את השמות: מידר סוויסה בת 33 מלוד שנרצחה על פי החשד על ידי שכן שנגדו הייתה תלונה בעבר על הטרדה

פנינה תמנו:  סיגלית ברכה אטיאס בת 53 מלוד, נרצחה על פי החשד על ידי בן זוגה 

פנינה תמנו: בת 27 מנס ציונה, ששמה עדיין אסור לפרסום, נרצחה על פי החשד על ידי אחיה

פנינה תמנו:  אני מקווה שאני מדייקת בפרטים

פנינה תמנו:  פאולינה וייסמן בת 41 מאשדוד, נרצחה בשל סכסוך כספי בשל הודאת הרוצח

פנינה תמנו:  הותירה אחריה ארבעה ילדים

פנינה תמנו:  ליאנה בס בת 29 מכפר כאנה, נרצחה על ידי רעולי פנים

פנינה תמנו:  הותירה אחריה בעל ושני ילדים

פנינה תמנו:  בני ארבע ושנה וחצי

פנינה תמנו:  דריה לייטה

פנינה תמנו:  בת 31 מחיפה

פנינה תמנו:  נרצחה על פי החשד על ידי בן זוגה

פנינה תמנו:  ורה ורצינטה, אזרחית מולדובה בת 61 מתל אביב

פנינה תמנו:  נרצחה על פי החשד על ידי בן זוגה, הותירה אחריה שלושה ילדים ו-12 נכדים

פנינה תמנו:  אדיס אלבנה, בת 29 מקרית אתא, נרצחה על פי החשד על ידי בן זוגה

פנינה תמנו:  הותירה אחריה ילד בן 9 שנותר באתיופיה

פנינה תמנו:  בת 76 מרחובות ששמה עדיין אסור בפרסום, נרצחה על פי החשד על ידי בן זוגה

פנינה תמנו:  פלונית שנרצחה ועל המקרה יש צו איסור פרסום

פנינה תמנו:  אזהר אבו רביעה מכסייפה, נרצחה על פי החשד על ידי אחיה

פנינה תמנו:  הותירה אחריה ארבעה ילדים

פנינה תמנו:  בראא מוצאויי, בת 26 מטייבה נרצחה יחד עם שני ילדיה הקטנים על פי החשד על ידי בן זוגה ואבי ילדיה

פנינה תמנו:  שרה אל ג'נאמי, בת 33 מערערה, נרצחה על ידי דקירות סכין

פנינה תמנו:  טרם אותר החשוד

פנינה תמנו:  יהי זכרן ברוך

עאידה תומא סלימאן: אתמול בלילה נרצחה חנאן אבו חד מחיפה, בת 26

פנינה תמנו: נכון

פנינה תמנו:  אנחנו עדיין לא יודעים מה הפרטים וכאן אנחנו באמת הכנסנו את המקרים על פי מגדרי

פנינה תמנו:  אני רוצה להעביר את רשות הדיבור למשרד הרווחה

סאיד תלי: סאיד תלי, מנהל תחום טיפול באלמ"פ

סאיד תלי:  גם בעקבות הרצח מאתמול וגם בעקבות כל הרציחות בתקופה האחרונה כמובן שישנה עליה לעומת השנה שעברה אז ברור שזה מעיק ומתסכל ומקומם וכמובן שכל אחד מאיתנו שואל את עצמו, אני מתכוון במשרדים

סאיד תלי:  אבל אני כן חשוב לי להגיד שהמוקד של העשייה שלנו הוא בסופו של דבר טיפול, טיפולי, כמובן לנשים גברים וילדים

סאיד תלי:  אנחנו שותפים לתחום של המניעה והגנה, אך כמובן לא יכולים ואין לנו גם את הכלים והמנדט להוביל אותם שותפים לאיתור הערכת מסוכנות כמובן

פנינה תמנו: לא הבנתי את המשפט האחרון

סאיד תלי: איזה משפט?     

פנינה תמנו: של "אין לנו כלים"

סאיד תלי: אין לנו כלים להוביל את ההגנה

סאיד תלי:  את המוקד של השדה שלנו

סאיד תלי:  את השירותים שאנחנו מפתחים

סאיד תלי:  וכמובן, לא יודע אם כרגע מתאים מה חלק מהנוכחים כאן בטח יודעים את הפיתוחים וההרחבה האחרונה

סאיד תלי:  אבל עדיין, בנושא של רצח, המוקד הוא כמובן פחות טיפולי אלא יותר הגנתי, וכל השדה הזה הוא פחות במנדט ובהובלה שלנו

סאיד תלי:  אנחנו כמובן שותפים בלגייס לטיפול בלאתר ולהעריך מסוכנות

סאיד תלי:  ולהיות שותפים גם במניעה

סאיד תלי:  וחלק מהמקלטים שמופעלים על ידי עמותות מתקשרות למשרד, הן כמובן תומכות ותורמות להגנה

סאיד תלי:  אבל בסופו של דבר המוקד של משרד הרווחה הוא כן טיפולי, וכן צריך להגיד כאן, שהטיפול הוא בסופו של דבר לנשים שהן כמובן לא חסרות ישע, שהן פונות אלינו או שאנחנו מגיעים אליהן, או שהן מופנות אלינו וברור שצריכה להיות גם הסכמה ורצון להיות מטופלים

פנינה תמנו: יש לי שאלה

קארין אלהרר: אבל זה מוקד הטיפול

קארין אלהרר:  מה בדבר המניעה

קארין אלהרר:  העובדות הסוציאליות הן נמצאות בקשר עם תיקים של מטופלים ויש להם כלים להעריך מסוכנות קיימת

קארין אלהרר:  השאלה אם זה מסתנכרן

סאיד תלי:  אז קודם כל חלק מהמקרים האלה לא רוצה לחזור לזה אבל זה חלק מהמקרים האלה בכלל לא היו מוכרים להם גם כמובן חלק מהרציחות - - -     

פנינה תמנו: וזו השאלה שאני רוצה לשאול

פנינה תמנו:  האם אתם עושים תחקיר על כל רצח של אישה

פנינה תמנו:  כל המקרים שאנחנו רואים

פנינה תמנו:  מה המסקנות, הייתי רוצה שתגיד לי מה המסקנות

פנינה תמנו:  הגענו עכשיו כמעט למחצית השנה

פנינה תמנו:  אנחנו נמצאים פי שניים מקרי רצח ביחס לאשתקד

פנינה תמנו:  מהי תמונת המצב שעולה בפניכם

סאיד תלי: אז הוועדה לבדיקת מקרי רצח שהיא בהחלטת ממשלה שגם הרחיבה השנה בזכות חברת הכנסת עאידה טומה, וגם אחרות כמובן שתמכו בזה

סאיד תלי:  היא דנה גם במקרים של רציחות של נשים על ידי בני משפחה וזה באמת מתחיל, התחלנו לדון בזה רק לפני שבוע דנו בשלושה מקרי רצח

סאיד תלי:  ויש לא מעט תובנות אנחנו כן מכירים כל מקרה

פנינה תמנו: מה התובנות?     

סאיד תלי: יש לא מעט

סאיד תלי:  כמו למשל חלק מהמקרים, הרבה מהם אפילו לא מוכרים

פנינה תמנו: סאיד סאיד

פנינה תמנו:  אני לא רוצה כמו למשל, אני רוצה תמונת מצב

פנינה תמנו:  יש לנו 13 מקרי רצח, שאני רוצה לדעת מה תמונת המצב שלכם

סאיד תלי: אז אני מרחיב, אני אומר חלק מהמקרים האלה לא פונים, למרות שהיו במצוקה

סאיד תלי:  אני אתן אפילו דוגמאות

פנינה תמנו: מה זה חלק, כמה מהן לא פנו?     

סאיד תלי: כמעט 50 אחוזים לא מוכרות לא למשטרה ולא לרווחה

סאיד תלי:  שהן לא פנו למרות שהתמודדו עם מצוקה

פנינה תמנו: אז אני רוצה לשים זרקור על הצד השני

פנינה תמנו:  כלומר 50 אחוזים פנו ועדיין נרצחו

סאיד תלי: לא

סאיד תלי:  חלק מאלה שפנו, לא בהכרח פנו לטיפול באלמ"פ

סאיד תלי:  חלק פנו לטיפול סידור ילד במועדונית

סאיד תלי:  חלק פנו לקשיים ומצוקות אחרים

פנינה תמנו: כמוכרות כסובלות מאלימות

פנינה תמנו:  אני לא סתם שואלת את השאלה

סאיד תלי:  חלק נמוך יחסית, אין לי את המספר המדויק, אבל חלק מהמקרים שכן נרצחו, והיו מוכרות ומטופלות סביב אלמ"פ הוא נמוך

פנינה תמנו: סאיד אתה צריך להכיר כל מקרה על בוריו

פנינה תמנו:  אתה צריך לדעת כמה מקרים פנו וידעו שהן היו תחת אלימות

פנינה תמנו:  אני לא סתם אומרת לך

פנינה תמנו:  אתם חייבים להכיר ולנתח את זה לפרוטרוט, להבין איפה הכשלים

פנינה תמנו:  אחרת לא נוכל להגיד שעשינו כל שביכולתנו

פנינה תמנו:  לא נוכל להגיד את זה

סאיד תלי: אז קודם כל אני יכול להגיד לך שישבה כאן איילה מאיר באחד מהדיונים

פנינה תמנו: תיכף נעבור למשטרה אולי להם יש

סאיד תלי: שהציגה פה לגמרי את כל הנתונים ואת כל המסקנות

סאיד תלי:  אני יכול לרדת ולהעביר לך את כל הפירוט	 של כל מקרה ומקרה כולל תובנות מסכמות ומתכללות

סאיד תלי:  יש לנו את זה בוודאי

סאיד תלי:  אני כרגע פשוט אם את רוצה אז אני אקח את הזמן

סאיד תלי:  זה דורש זמן להציג לך את כל המסקנות של הוועדה כולל דיונים אחרונים כולל דיונים ביותר מעשור

פנינה תמנו: איך המערכת נערכת כשהיא מבינה שיש פה תקופה שהיא לצערנו מאוד קשה וקפיצה במקרי רצח

פנינה תמנו:  איך אתם נערכים איך אתם רואים את זה כתקופת חירום?     

סאיד תלי: יש את הנושא של חיזוק העבודה כמובן עם המשטרה

סאיד תלי:  בחלק של ממשקי עבודה ועבודה עם מקרים בסיכון גבוה

סאיד תלי:  אנחנו כן שותפים לשאלתך, בהערכת המסוכנות, וזה משהו שכל הנשים המאוימות, ככל שהן מוכרות כמובן או לנו או למשטרה או לשני הגורמים האלה אז אנחנו יושבים ביחד במסגרת אותו נוהל טיוב אנחנו בונים ביחד תוכנית הגנה על בסיס אותה הערכת מסוכנות וכמובן מקדמים - - -     

פנינה תמנו: כמה נשים יש לכם עכשיו ?     

סאיד תלי: זה המשטרה יכולה להגיד אבל זה מאות

סאיד תלי:  נציגת המשטרה בבקשה

קארין אלהרר: רגע רגע

קארין אלהרר:  גבירתי היו"ר

קארין אלהרר:  אני לא עד הסוף הבנתי

קארין אלהרר:  אתה בעצם הגורם המתכלל במשרד הרווחה

קארין אלהרר:  הבנתי נכון ?     

סאיד תלי: אני מנהל תחום טיפול באלמ"פ, יושבת פה לידי גם מנהלת השירות שתחתיו

קארין אלהרר: מה שאני מנסה להבין, האם יש אדם אחד או מחלקה אחת במשרד הרווחה שבעצם עושה תכלול של כל הנתונים שמגיעים מהרשויות המקומיות, העובדות הסוציאליות, ממוקד, ובעצם יודעים לתת נתונים ברורים מי בסיכון

קארין אלהרר:  למשל

סאיד תלי: לגמרי כן כל מי שמטופל אצלנו במרכזים יש לנו 170 מרכזים לטיפול ומניעת אלימות במשפחה אז נניח בשנת 2022 פנו 19 אלף, מרביתן כמובן נשים לטיפול

קארין אלהרר: אני אחדד

קארין אלהרר:  נניח אני משפחה נמצאת במצוקה כלכלית

קארין אלהרר:  באה עובדת סוציאלית, דיברה עם המשפחה, והבינה שיש פה ושם גם מקרי אלימות

קארין אלהרר:  זה עולה לאנשהו?     

סאיד תלי: זה עולה למרכז

סאיד תלי:  המחלקה, המרכזיים הם חלק ממערך שירותי הרווחה במחלקות הרווחה ברשויות המקומיות

סאיד תלי:  אז ככל שעולה אינדיקציה לאלימות אפילו הקלה ביותר, זה מועבר לטיפול המרכזים ושם נעשית הערכת מסוכנות

סאיד תלי:  כלומר האבחון כולל הערכת מסוכנות

פנינה תמנו: האם נפתרה בעיית העברת המידע של משרד הבריאות אליכם אז בזמנו אתם העליתם את הסיפור הזה

סאיד תלי: עדיין לא

סאיד תלי:  אבל אולי משרד הבריאות יתייחס לזה

פנינה תמנו: עדיין לא? למה יש זמן למשרד הבריאות

עאידה תומא סלימאן: זה לא משרד הבריאות עכשיו?      

פנינה תמנו: הוא אומר שזה לא נפתר

יזהר הררי: החסמים שהיו במשרד הבריאות נפתרו

יזהר הררי:  יש עכשיו איזשהו משהו אחר שצריך

פנינה תמנו: תציגי את עצמך לפרוטוקול

יזהר הררי: ד"ר זהר סהר מנהלת המחלקה למניעת אלימות במשפחה ותקפיה מינית במשרד הבריאות

פנינה תמנו: אני אומרת לכם כזה דבר

פנינה תמנו:  מתי פעם אחרונה נפגשתם?     

סאיד תלי: אתמול

פנינה תמנו: כל הגורמים?     

סאיד תלי: אנחנו והבריאות אתמול

סאיד תלי:  אנחנו נפגשים כמעט - -     

פנינה תמנו: התחושה היא, אני אומרת לכם, גם שאלה את זה חברת הכנסת אלהרר

פנינה תמנו:  התחושה היא אני אומרת בכנות שעדיין כל המערכות לא מספיק מסונכרנות

פנינה תמנו:  ראינו את זה פעם אחר פעם שזה עולה פה בוועדה

פנינה תמנו:  היה את זה גם עם משרד הבריאות

פנינה תמנו:  היא אומרת שנפתר אתה אומר שעדיין לא

פנינה תמנו:  אז אנחנו בסוף

סאיד תלי: זהר אמרה שנפתר מבחינת העמדה המקצועית והמשפטית של משרד הבריאות

פנינה תמנו: אז המידע עדיין לא עובר

פנינה תמנו:  היה איזה משהו משפטי אז אנחנו רוצים לדעת

פנינה תמנו:  היא אומרת שזה הוסר החסם

פנינה תמנו:  עכשיו מתי יגיעו הנתונים ומתי יהיה דיווחים שוטפים?      

יזהר הררי: אבל אני חושבת שזה חלקי

יזהר הררי:  התיקון של הבדיקה של חוק זכויות החולה

יזהר הררי:  זה חלק רכיב בתוך כל הנושא של העברת המידע

עאידה תומא סלימאן: זה חלק רכיב, אבל את יודעת טוב מאוד זהר, כמו במקרה של טייבה, אם היה מועבר, נגיד, אם האישה, לא אתייחס למקרה ספציפי, אם יש מידע שבן הזוג חייב טיפול נפשי ואתם מעבירים את המידע כחלק מהערכת המסוכנות אז זה היה תורם כן לוועדה להיות בפוקוס ולהבין שיש פה אישה שנמצאת בסיכון גבוה

עאידה תומא סלימאן:  העברת המידע בין משרד הבריאות ולא במקרה התקיימו דיונים רבים, היה מחסום היה חסם בהרחבת הסמכויות של הוועדה לטיפול במקרי הרצח של נשים והוא בטח שכן יעשה השינוי המשפטי

פנינה תמנו: תודה

פנינה תמנו:  אנחנו אומרים כזה דבר

פנינה תמנו:  אותנו זה לא מעניין הבירוקרטיות המשפטיות

פנינה תמנו:  אמרתי את זה קודם

פנינה תמנו:  זה לא מעניין

פנינה תמנו:  לא מעניין

פנינה תמנו:  מי שלא מסוגל להבין החוקים במדינת ישראל חוקים חשובים אבל זה לא הדיבר ה-11 שירד אלינו מסיני

פנינה תמנו:  ואנחנו לא יכולים לשנות

פנינה תמנו:  תשנו בהתאם

פנינה תמנו:  ותדאגו שזה עובד ושזה רץ

פנינה תמנו:      עכשיו שאלה אחרונה לסאיד, ואחר כך אני רוצה לעבור למשטרה ואחר כך לחברי הכנסת

פנינה תמנו:  סאיד, אני רוצה לדעת כמה פניות אתם מקבלים במוקדי החירום

פנינה תמנו:  במוקד השקט, בכל המוקדים ביחד

סאיד תלי:  1300, 1400 פניות בשנה

סאיד תלי:  סביב אלמ"פ

פנינה תמנו: כמה מתחילת שנה קיבלתם? יש פה מישהו שיכול להגיד את הנתונים ?     

סאיד תלי: אני יכול לבדוק את זה ולעדכן תוך כדי הדיון

פנינה תמנו: אז תבדקו בבקשה אנחנו רוצים לדעת אם יש קפיצה

סאיד תלי: כמובן שהרבה פחות גברים פונים

סאיד תלי:  עשרות

קריאה: יש לכם חלוקה לגבי החברה היהודית והחברה הערבית?     

סאיד תלי: אני יכול לבדוק את זה

סאיד תלי:  יש לנו במוקד גם דוברי ערבית

פנינה תמנו: תבדוק את הנתונים - - - שניה, חברי הכנסת, ואני אומרת את זה ככה

פנינה תמנו:  אני לא צריכה עזרה

פנינה תמנו:  אני לא צריכה עזרה

פנינה תמנו:  ובזה אני מסיימת

פנינה תמנו:  עאידה, את תחכי לתורך

פנינה תמנו:  את רשומה

פנינה תמנו:  את רשומה ואת יודעת איך זה עובד

עאידה תומא סלימאן: תפסיקי לצעוק

עאידה תומא סלימאן:  מה זה

פנינה תמנו: אני אוציא אותך

פנינה תמנו:  כן

פנינה תמנו:  חברת הכנסת עאידה

פנינה תמנו:  אני מבקשת ממך וקוראת לך לסדר

פנינה תמנו:  את לא מתפרצת כל שניה

פנינה תמנו:  יש לך שאלה? יש פה שורה של חברי כנסת וכולם רוצים לדבר ויושבים פה בשקט אז בבקשה

קארין אלהרר: היא בסך הכול שאלה שאלה

פנינה תמנו: אבל זה כל שניה

פנינה תמנו:  אבל אני יודעת מה אני אומרת

פנינה תמנו:  בבקשה נציגת המשטרה

ענת יקיר בלום: נעים מאוד ענת יקיר

ענת יקיר בלום:  ראש מדור נפגעי עבירה בחטיבת החקירות באגף החקירות והמודיעין במשטרת ישראל

עאידה תומא סלימאן: בדיון כזה אני ממש לא מעוניינת לריב עם אף אחד

פנינה תמנו: עאידה את רשומה לדיבור

פנינה תמנו:  ועכשיו לא להתפרץ כל שניה

ענת יקיר בלום: בחטיבת החקירות במדור שלנו אנחנו עוקבים אחר כלל מקרי הרצח של נשים אני אציג את הנתונים ואני אציג את עיקרי העשייה ברשותך

ענת יקיר בלום:  אז כמו שנאמר מתחילת השנה נרצחו 13 נשים

ענת יקיר בלום:  חמש מהן מהחברה הערבית, שבע נשים יהודיות ואחת אחרת

ענת יקיר בלום:  מבחינת הרקע של הרצח שעד עכשיו אנחנו יודעים, אני יכולה להגיד שיש נשים נרצחו על ידי בני זוגן ו-2 נרצחו על ידי האח

ענת יקיר בלום:  וחמישה מקרים אחרים הרקע עדיין בבירור ואנחנו עובדים לראות מה חלק מהם זה סכסוכי חמולות או סכסוכים שקשורים למשפחות

ענת יקיר בלום:  אחד היה סכסוך שכנים ואחד היה סכסוך אחר

ענת יקיר בלום:  אני רוצה להגיד שלמעט הרצח של אתמול בערב שאנחנו עדיין לא נדבר עליו רק אישה אחת הייתה ידועה למשטרה בהגשת תלונות כנגד בן הזוג שלה אבל הם חיו ביחד

פנינה תמנו: לא הבנתי, רק אישה אחת מכל המקרים מתחילת שנה?     

ענת יקיר בלום: רק מקרה אחד, היו תלונות קודמות

פנינה תמנו: תלונות או תלונה?     

ענת יקיר בלום: תלונה על רקע על רקע אלימות במשפחה בקרב בני זוג, רק מקרה אחד מכלל מקרי הרצח היו בו תלונות קודמות

ענת יקיר בלום:  התלונות טופלו, נפתחו תיקים, הוגש כתב אישום והיא נרצחה בביתה על ידי בעלה

ענת יקיר בלום:  חשוב מאוד, הנקודה הזאת צריכה להיות מאוד מאוד מובנת ומאוד לחלחל כאן, כי המשטרה – נכון, היא אחראית לחקור ולגלות, אבל מתוך כל המקרים האלה זה רק מקרה אחד, מצער ככל שיהיה

ענת יקיר בלום:  אני רוצה להעלות נקודה נוספת

פנינה תמנו:  אני לפחות מכירה שתיים שהתלוננו אבל

ענת יקיר בלום:  מי מדברת?     

פנינה תמנו: אני אני

פנינה תמנו:  אבל אם את אומרת ואת עומדת מאחורי זה, אני מבקשת לקבל את זה בכתב על כל מקרה ומקרה מפורט עם השמות הוגשה תלונה, לא הוגשה תלונה, ואחר כך גם נבדוק גם עם הרווחה

ענת יקיר בלום: אני שוב אומרת, למעט הרצח של אתמול בלילה, הנתונים מדויקים

ענת יקיר בלום:  אני רוצה להעלות נקודה נוספת שעלתה אצלנו

ענת יקיר בלום:  לפחות בחמישה מקרים מאירועי רצח השנה, לחשוד היה רקע נפשי כלשהו

ענת יקיר בלום:  כלומר מוכר כמתמודד נפש עם תרופות עם איזה שהוא מעקב פסיכיאטרי זה חשוב מאוד אנחנו - - -     

פנינה תמנו:  שהמידע הזה, יכול להיות שהמידע החשוב הזה ואמרה את זה קודם כל חברת הכנסת עאידה, במידה והיה ברשותכם כנראה, ממשרד הבריאות זה לא עבר, נגיד והם לא הגיעו לתחנת המשטרה אבל הם היו ברווחה

פנינה תמנו:  אז בוודאי שזה מונע ביכולת להיערך או להבין את תמונת המצב האמיתית בתוך הבית

ענת יקיר בלום: את תמונת הסיכון

ענת יקיר בלום:  כן

ענת יקיר בלום:  נכון

ענת יקיר בלום:  זה לא לפתחנו

פנינה תמנו: אוקיי

ענת יקיר בלום: זה לגבי הנתונים

ענת יקיר בלום:  אני רוצה להגיד שדווקא המשטרה מתמודדת עם מקרי הרצח בכלל אבל אני אדבר על מקרי רצח נשים

ענת יקיר בלום:  המשטרה עושה רבות אנחנו מגייסים, אני לא יודעת עד כמה אנשים כאן יודעים, אבל אם תינתן לי הזדמנות אני רוצה להגיד שהמשטרה מגייסת עובדות סוציאליות לתחנות משטרה ומקימה מחלקי משפחה

ענת יקיר בלום:  במחלקי המשפחה משרתים חוקרי אלימות במשפחה, חוקר עבירות מין וחוקרי חסרי ישע

ענת יקיר בלום:  יש לנו הכשרה שמתכללת את כלל העבירות האלה, כשאנחנו רוצים להגיע למקום שבו בכל תחנה יהיה חוקר משפחה וככל שנוכל גם עו"סית כשוטרת שמצויה כבר כיום בקשר עם הרווחה ועם הגורמים הטיפוליים

ענת יקיר בלום:  מעבר לזה אנחנו שותפים בוועדות

ענת יקיר בלום:  גם ועדות בין משרדיות, גם בוועדות של הפרקליטות

פנינה תמנו: ענת בכל זאת איפה הכשלים?     

ענת יקיר בלום: איפה הקשיים

ענת יקיר בלום:  אני חושבת ש הנתונים מדברים בעד עצמם

ענת יקיר בלום:  יש כאן בעיה של נשים שלא מגיעות להתלונן

ענת יקיר בלום:  נשים שחיות תחת איום ולא מגיעות להתלונן יש כאן בעיה של הסברה בעיה של פחד, של חשש של הנגשה של השירותים שלנו יש כאן בעיה

פנינה תמנו: תודה, אנחנו נחזור אליכם

פנינה תמנו:  ח"כ דבי ביטון ?יצאה

פנינה תמנו:  ח"כ קארין אלהרר

קארין אלהרר: תודה רבה

קארין אלהרר:  טוב אני מרגישה קצת דה-ז'ה-וו

קארין אלהרר:  אנחנו מתכנסים אחת למספר חודשים ומבכים בכי אמיתי את אותן נרצחות

קארין אלהרר:  רוצה להודות לך גבירתי היו"ר על הכינוס הזה שיש בו אמירה חשובה

קארין אלהרר:  שאנחנו לא מתכוונות להמשיך במצב הזה

קארין אלהרר:  אבל שמעתי כאן את נציגי הממשלה, אני אגיד שמרגיש שיש עשייה בכל משרד

קארין אלהרר:  אני לא אומרת שאין

קארין אלהרר:  אני חושבת שהדבר שהכי חסר זה התכלול בין כל משרדי הממשלה

קארין אלהרר:  שהוא בעייתי

קארין אלהרר:       בסופו של דבר, במשטרה יש תוכניות, במשרד הרווחה יש עשייה, במשרד הבריאות יש נכונות

קארין אלהרר:  כולם הלב שלהם במקום הנכון

קארין אלהרר:  שאלה מה קורה בצעד שאחרי זה

קארין אלהרר:  ובצעד שאחרי זה, איך נאמר, נכשלנו

קארין אלהרר:  ולכן אני כן הייתי מציעה

קארין אלהרר:  אני יודעת שיש מכשולים

קארין אלהרר:  אם זה בדמות חקיקה אם זה בדמות קשיים שצריך לצלוח אותם

קארין אלהרר:  אבל נדמה לי, שב-2023, במצב שאליו הגענו, אין מקום יותר למצמוצים בעניין הזה

קארין אלהרר:  ואני כן רוצה בהזדמנות הזו, גם לקרוא למשרד לביטחון פנים

קארין אלהרר:      תראו זה נכון, חוק האיזוק האלקטרוני הוא לא חזות הכול

קארין אלהרר:  אבל הוא ייתן משהו

קארין אלהרר:  עוד משהו

קארין אלהרר:  החוק הזה עבר בקריאה ראשונה בממשלה הקודמת

קארין אלהרר:  לא רצו להעביר אותו כמו שהוא

קארין אלהרר:  הביא הצעה שבעיני היא מעליבה, היא לא מתאימה, ואני קוראת עדיין, לשר שעוד לא החליט אם הוא רוצה להיות שר או לא

קארין אלהרר:  לעשות חישוב מחדש, וכן להגיש הצעה מתאימה שתיתן מענה נכון

קארין אלהרר:  הוא לא יפתור את כל הבעיות אבל הוא יפתור חלק

פנינה תמנו: תודה רבה חברת הכנסת אלהרר

פנינה תמנו:  נגעת בנקודה שהיא חשובה שגם אנחנו לפעמים מתקשים

פנינה תמנו:  מצד אחד אנחנו רואים שאתם באמת עושים עבודה

פנינה תמנו:  מצד שני זה נראה שלא תמיד יד ימין יודעת מה יד שמאל עושה

פנינה תמנו:  לא תמיד זה מסונכרן

פנינה תמנו:  לא תמיד אתם מציפים פה למרות שאנחנו כלי עזר משמעותי עבורכם את החסמים והליקויים והמקומות שאתם מתקשים

פנינה תמנו:  גם מול מקבלי ההחלטות שלכם מול השרים שלכם

פנינה תמנו:  ויכול להיות יכול להיות שצריך כרגע מי שמתכלל זה משרד הרווחה

מלי אורגד: כפי שידוע יש לנו ועדה בין משרדית שמשרד הרווחה מוביל יחד עם משרדי הממשלה

מלי אורגד:  יש תוכניות רבות משותפות

פנינה תמנו: מה שמך ?     

פנינה תמנו: מלי ממשרד הרווחה

פנינה תמנו: טוב

פנינה תמנו:  מזכירה שכל פעם תציגו עצמכן

פנינה תמנו:  אני רק אומר שיכול להיות שהמתכלל יהיה לא בהכרח הרווחה

פנינה תמנו:  אולי זה בכלל צריך להיות המשרד לבט"פ

פנינה תמנו:  אולי פה זה לבוא ולומר

פנינה תמנו:  נכון הרווחה עושים את המאמצים בטיפול במניעה איפה שהם יכולים אבל מי שפה צריך להכריז מלחמה זה המשטרה

דנה בן צבי: אני רוצה להגיד בהקשר הזה ברשותך

פנינה תמנו: כן, בבקשה ואחרי זה חברת הכנסת עאידה

דנה בן צבי: שמי דנה בן צבי

דנה בן צבי:  ראש חוליית אלמ"פ במדור של ענת

דנה בן צבי:  מ-2017 יש את נוהל התיוג שגם הוא תולדה של הועדה הבין משרדים לתחקור מקרי רצח שבמסגרתו אנחנו מציפים נשים בסיכון, שאלת קודם כמה נשים בסיכון יש, אנחנו כל הזמן צריכים לספור אותן כי זה עדיין לא ממוחשב אבל יש סדר גודל של 1200 נשים שמעבר לתלונה שהן הגישו יש איזושהי מעטפת שהמשטרה והרווחה עושים לגביהן

דנה בן צבי:  וזה דיונים שעושים בין גורמי משטרה לרווחה ובכל הרמות

דנה בן צבי:  למשל מחר אני נוסעת למחוז חוף לדיון ארצי עם ממ"ז חוף על נשים בסיכון של מחוז חוף, ויגיעו גם גורמי רווחה

דנה בן צבי:  אלה דיונים שמתקיימים באופן תדיר

פנינה תמנו: פרקטיקה

פנינה תמנו:  עזבו דיונים דיונים דיונים

פנינה תמנו:  מה קורה אישה כרגע בסיכון

פנינה תמנו:  הרבה פעמים, אנחנו רואים גם נשים שהתקשרו פעם אחר פעם

פנינה תמנו:  התקשרו למשטרה

פנינה תמנו:  התלוננו ועדיין נרצחו

דנה בן צבי: לצערי זה באמת קורה

דנה בן צבי:  אבל אני יכולה גם לספר שיש שת"פ למקרה קיצון

דנה בן צבי:  זאת אומרת למקרים מאוד קיצוניים של נשים שיש להן סיכון ממשי כאן ועכשיו

דנה בן צבי:  גם בשעות הערב אנחנו ניפגש ונדבר

דנה בן צבי:  אנחנו גורמי רווחה וכל הגורמים המעורבים באירוע כדי למצוא פיתרון כאן ועכשיו לאותה אישה

פנינה תמנו:  חברת הכנסת עאידה תומא סלימאן

פנינה תמנו:  ואז חברת הכנסת דבי ביטון

עאידה תומא סלימאן: תודה רבה

עאידה תומא סלימאן:  אני מודה קודם כל על הדיון הזה

עאידה תומא סלימאן:  אני גם פניתי לפני שבוע וביקשתי דיון חירום גם לפני שני המקרים המצערים האחרונים

עאידה תומא סלימאן:  ואני חייבת לשתף בהתחלה בביקור תנחומים שעשיתי בבית משפחתה של בראא מסארווה שנרצחה עם שני הילדים שלה

עאידה תומא סלימאן:  ואני חייבת להגיד שאחד הדברים שככה מאוד נשארתי איתם בהרגשה מאוד קשה זה כאשר הצעירות בתוך המשפחה אמרו לי שאין להם רצון או אמון להיות בשום קשר זוגי מעכשיו והלאה

עאידה תומא סלימאן:  אמרו לי איך אפשר שבן אדם, שלא היה שום סימנים של אלימות, והמקרה יקרה בצורה כזו

עאידה תומא סלימאן:  וכמובן אני לא מסכימה עם הגישה ודיברתי, אבל זה מעיד על המצוקה של לדעת מי ומתי זה יכול להיות, ואני אומרת את זה לא כדי להקל

עאידה תומא סלימאן:  אנשי המקצוע יודעים טוב מאוד עד כמה אני לא מקלה איתם אבל אני חושבת מי שעובר על השמות של הרציחות של השנה, זה מעיד על שינוי שאיכשהו שמקשה עוד יותר על נותני השירותים לטפל בתופעה

פנינה תמנו:  באיזה מובן?     

עאידה תומא סלימאן: במובן הזה של רצח נשים וגם הנושא של בריאות הנפש מקשה

עאידה תומא סלימאן:  ואני חושבת שחייבים דיון מאוד רציני בעניין של איך בריאות הנפש ואיך גברים, או אנשים שמטופלים או צריכים להיות מטופלים ואף אחד לא מעריך את המסוכנות שלהם ואין שום קשר בלהזין את המידע

עאידה תומא סלימאן:  היה לנו מקרה בשנה שעברה באבו-סנאן

עאידה תומא סלימאן:  מישהו רצח את אמא שלו והוא גם כן היה עם בעיות נפשיות

עאידה תומא סלימאן:  ואף אחד לא אני בך ולא המשטרה שי כמה פעמים והוא הגיע למעצר במשטרה אף אחד לא עשה את הקשר ואמר שהבן אדם מסוכן ועלול להגיע למקרה של רצח, והוא רצח את אמא שלו

עאידה תומא סלימאן:       והדבר השני שגם כן אני הזהרתי עליו לפני כמה שנים עוד לפני שהייתי חברת הכנסת ואנחנו רואים את זה עוד יותר

עאידה תומא סלימאן:  ההשתרבבות של עולם הפשיעה בתוך החברה הערבית והאיומים על נשים

עאידה תומא סלימאן:  כלומר הנשים הן לא מחוץ למעגל הזה של השפיעה ומשתמשים בהן כדי להכות בגברים בתוך הזה

עאידה תומא סלימאן:  אנחנו היינו את זה בכמה מקרים בלוד ורמלה וכנראה נראה את זה לצערי עוד במקרים אחרים

עאידה תומא סלימאן:  וזה אומר שאנשי המקצוע והמשטרה, כאשר מטפלים בארגוני הפשיעה, הזהרנו על זה בדיונים קודמים של הוועדה הזו ואמרנו אתם צריכים תוכניות מיוחדות לנשים שנלכדות בתוך ארגוני הפשיעה או בגלל בני הזוג שלהם או בגלל איומים וצריך שיהיה תוכנית ברורה איך מטפלים ואיך נותנים חסות לאנשים האלה כדי להגן עליהם

עאידה תומא סלימאן:      דבר אחר שאני חושבת שכדאי לדבר עליו

עאידה תומא סלימאן:  כאשר כל המדינה כל המדינה עסוקה בעניינים של פוליטיקה גבוהה של מדיניות, של מאבק על הדמוקרטיה, של מאבק על זכויות האדם, של מאבק על זכויות מיעוטים לצערי הרב השיח על הבעיות והאיומים שנמצאים בהם אנשים נדחקים הצידה

עאידה תומא סלימאן:  ולא מטפלים בהם כמו שצריך

עאידה תומא סלימאן:  ואני חושבת שזה טוב מאוד, בגלל זה אמרתי שהדיון הזה חשוב כדי להעביר, גם כן להחזיר את הפוקוס על נשים שלא נלחמות על פריווילגיות אלא נלחמות על להמשיך לחיות

פנינה תמנו:  תודה רבה

עאידה תומא סלימאן: אני חושבת שזה עניין חשוב

עאידה תומא סלימאן:  רק דבר אחד, אי אפשר לעבור בשקט על זה שיש חוק לטיפול בגברים אלימים שהיה צריך להיכנס לתוקף ולהיות מיושם

עאידה תומא סלימאן:  זה חוק שאני העברתי בעמל רב שהיה צריך להיות מיושם מחודש אוגוסט ועדיין לא התחלתם ליישם אותו

עאידה תומא סלימאן:  עניין חוק האזיקון וחוק הירושה, אני חושבת עברו בקריאה ראשונה

עאידה תומא סלימאן:  אין שום סיבה ששום שר שיחשוב שהוא חושב יותר טוב מכל העבודה המקצועית שהייתה עד עכשיו, וצריך להחיל דין רציפות עליהם ולהתקדם

פנינה תמנו: תודה רבה

פנינה תמנו:  בוא ננסה, רק אומר שיש פה הרבה אנשים שחשוב להם לבטא את הדברים שלהם והדיון הזה הוא חשוב

פנינה תמנו:  וגם יש פה ארגוני חברה אזרחית

פנינה תמנו:  אנחנו כולנו ננסה להתכנס לדקה שתיים כדי לאפשר גם לאחרים

פנינה תמנו:  דבי

פנינה תמנו:  ואז נעבור לשני ארגונים ואז נחזור לחברי הכנסת

פנינה תמנו:  חברת הכנסת ביטון בבקשה

פנינה תמנו:  יש לי רשימת חברי הכנסת בהתאם להגעה, אז לא לדאוג

דבורה ביטון: כבוד היו"ר

דבורה ביטון:  לצערי הבוקר התבשרנו על רצח של אישה מחיפה נוספת, בת 24, אמא לילד בן חמש

דבורה ביטון:  היא מצטרפת לעוד 13 נשים שנרצחו מתחילת השנה ואנחנו רק בחודש מאי

דבורה ביטון:  אני מאחר וכבר הקראת את השמות, אני לא אחזור על זה כי באמת כל שם חשוב לי לציין שהנשים האלו הן לא רק מספר

דבורה ביטון:  הן לא עוד אישה שנרצחה

דבורה ביטון:  הן עולם ומלואו

דבורה ביטון:  הן בנות של ההורים שלהם, אחיות לאחים שלהם, בחלקן גם אימהות לילדים שהותירו לבד

דבורה ביטון:  ולכן הן היו בעלות חלומות וכנראה היה להם משהו שהם איחלו לעצמן בטח לא לסיים כך את חייהן

דבורה ביטון:      הממשלה יכולה וחייבת עוד היום לנקוט צעדים מידיים לצמצום רצח נשים

דבורה ביטון:  אני קוראת מכאן שוב ושוב ושוב לשר הביטחון הלאומי שיקדם את הצעת החוק של האזיק האלקטרוני

דבורה ביטון:  מקומם אותי שבגלל חרם שהשר עושה הוא ביטל ביום רביעי את הוועדה לביטחון לאומי שבה הוא היה אמור להציג את עשייתו

דבורה ביטון:  אתם יודעים למה הוא ביטל? הוא לא ביטל בגלל רצח נשים, הוא לא ביטל בגלל טילים לדרום, לא בגלל גופות מחבלים; הוא ביטל כי פשוט אין לו מה להציג

דבורה ביטון:  הגיע הזמן כבר שייקח אחריות על זה מה שקורה

דבורה ביטון:  תודה

פנינה תמנו:  תודה רבה

פנינה תמנו:  ארגון נרצחים ונרצחות

פנינה תמנו:  קלרה יצאה ?אז תמר שוורץ, רוח נשית

תמר שוורץ: תודה רבה, פנינה

תמר שוורץ:  תודה על תודה על הדיון החשוב הזה שאת לא עוזבת את הנושא הזה

תמר שוורץ:  כמה מילים קצרות, קודם כל אנחנו מדברות פה על רצח אבל חשוב שנזכור את כל הנשים את מאות אלפי הנשים, אני קוראת להם נרצחות כל יום קצת

תמר שוורץ:  חלקן כמו שאמרה לי נציגת המשטרה כאילו רובן לא מוכרות לא פונות

תמר שוורץ:  אנחנו יודעות שרבות מהן לא משיגות את המצב שלהן כאלימות

תמר שוורץ:  במיוחד אם לא מעורבת אלימות פיזית או אלימות פיזית נקודתית, לא כל יום

תמר שוורץ:  אנחנו מכירות את התנהגות מעגל האלימות

תמר שוורץ:       גורם מספר אחד שמשאיר אותנו זה חשוב לי להדגיש כאן בוועדה שלך

תמר שוורץ:  הגורם מספר אחת שמשאיר אותן והן לא יגיעו אליכם למשטרה והן לא יתארו את עצמן בכלל נפגעות אלימות וגם אם הם ימשיגו את עצמם כנפגעות אלימות וגם אם הן יצאו אז לא 15 אחוזים אלא 66 אחוזים זה, הסטטיסטיקה הנוראית, 66 אחוזים יחזרו

תמר שוורץ:  הרוב יחזרו לבן הזוג הפוגע

תמר שוורץ:  והסיבה היא התלות הכלכלית

תמר שוורץ:  אישה עצמאית כלכלית - 0

תמר שוורץ: 01 סיכוי שהיא תחזור לבן זוג האלים

תמר שוורץ:  זה מאוד חשוב לדעת את המעגל הזה של הרציסיביזם

תמר שוורץ:  של החזרה

תמר שוורץ:  ואז אנחנו במיעוט המקרים אבל באמת הקצה הנוראי, אנחנו נשמע אותם את השם שלהם מעל דפי התקשורת

תמר שוורץ:       אני רוצה להגיד שני דברים שלדעתי צריך לעשות קודם כל אני מאוד מסכימה עם חברת הכנסת אלהרר שדיברה על התכלול בין המערכות כי באמת, כל מערכת עובדת כשלעצמה אנחנו עובדות עם משרד הרווחה עובדות מצויין אבל את תכלול והעברת המידע

תמר שוורץ:  והדבר השני הוא לבית הזה לכם חברים

תמר שוורץ:  שלוש הצעות חוק, הצעת החוק שאנחנו מובילות אותה רק שמונה שנים - מניעת אלימות כלכלית, חוק האיזוק האלקטרוני שהוזכר כאן זה חתימה על אמנת איסטנבול

תמר שוורץ:  סליחה שאני שוב אומרת את הדברים השחוקים האלה

תמר שוורץ:  הם לא ימנעו את הרצח, אבל לא יגיע למצב שאנחנו 13 רציחות בארבעה חודשים זה כפול משנה שעברה

פנינה תמנו: תודה

פנינה תמנו:  תמר את נוגעת, ואני מפה רוצה רגע לומר

פנינה תמנו:  יש שורה של דברים שהממשלה יכולה לעשות היום, והייתה צריכה לעשות אתמול

תמר שוורץ: וההצעות האלה עלו להצבעה

תמר שוורץ:  למה הן לא עברו?     

פנינה תמנו: נכון, תודה

פנינה תמנו:  ויש לנו את שורת הדברים האלה

פנינה תמנו:  זה לא שאין מה לעשות

פנינה תמנו:  ברגע שהממשלה והגופים היו עושים את ה-100 אחוזים שלהם היה רק אפשר לשבת פה לבכות

פנינה תמנו:  אבל אין לנו את הפריבילגיה רק לשבת ולבכות אלא גם להבין שאנחנו טועים

פנינה תמנו:  בהרבה מאוד נקודות ואנחנו צריכים עדיין לשפר ולא שיפרנו

פנינה תמנו:      לרה צינמן בבקשה

פנינה תמנו:  ארגון נרצחות ונרצחים שפועלת הרבה מאוד שנים בתחום

לרה צינמן: תודה על הדיון

לרה צינמן:  תודה על כך שאתמול באמת הצלחת להעביר הצעת חוק כל כך חשובה - יחסי ממון

לרה צינמן:  וחברת הכנסת דבי ביטון הצליחה להעביר בוועדת שרים הצעת חוק מאוד חשובה גם כן - חוק הירושה

לרה צינמן:  אני רוצה מכל השמות שהקראת, להתחבר לאחד השמות של הרצח היה בחיפה, קרוב אליי

לרה צינמן:  אני באתי מחיפה, ארבע שעות הייתי בדרך

לרה צינמן:  ואני חושבת שזה מקרה שהוזכר כאן על ידי ראש המדור

לרה צינמן:  שהוגשה תלונה

לרה צינמן:  נכון

לרה צינמן:  הוגשה תלונה באיום ברצח והתלונה הוגשה שנתיים לפני הרצח

לרה צינמן:       ונכון שהאישה שנרצחה, דריה לייטר, בעצמה הסכימה שבעלה יחזור הביתה אבל ממתי אפשר להסתמך על ההחלטה של האישה שהיא לא יכולה להיות מודעת למלוא הסיכון

לרה צינמן:  ואם צריך להתייחס לכל מילה שנאמרת, אני אהרוג אותך, שזה מה שעלול לקרות ולא להקל ראש ולא להגיד 'אההה, אמר ולא יבצע'

לרה צינמן:  אז הוא ביצע

לרה צינמן:  במזל באמת הוא לא עשה מה שנעשה כלפי בראא והילדים שלה

לרה צינמן:  הוא חס על הבנות

לרה צינמן:  הבנות נותרו ללא האמא האהובה

לרה צינמן:  ולכן פה הערכת המסוכנות צריכה להיות מאד מאוד מקצועית ויסודית

לרה צינמן:  ואני גם מתחברת לבקשה לקיים דיון ספציפי לגבי חסמים והעברת מידע משירותי בריאות הנפש ורווחה

לרה צינמן:  כמו שהוזכר בחמישה מקרים היה רקע פסיכיאטרי כלשהו

פנינה תמנו: יואב סגלוביץ' חבר הכנסת

פנינה תמנו:  בבקשה ואחר כך אימאן ח'טיב יאסין

יואב סגלוביץ': חיפה זה גם סיפור של אווירה

יואב סגלוביץ':  סיפור של רוח

יואב סגלוביץ':  והרוח היא רוח רעה פה היום

יואב סגלוביץ':  נכון שהדיון הוא על רצח נשים

יואב סגלוביץ':  אבל יש הכפלה, יותר מהכפלה

יואב סגלוביץ':  150 אחוזים ממקרי הרצח בישראל

יואב סגלוביץ':  אם נעשה מיקוד על החברה הערבית - 73 נכון להיום בחברה הערבית

יואב סגלוביץ':  זה לא היה ככה בשנה שעברה

יואב סגלוביץ':  לא שהכול היה בסדר שנה שעברה ממש לא

יואב סגלוביץ':  אבל זה סיפור של רוח

יואב סגלוביץ':  והרוח פה היא רוח רעה

יואב סגלוביץ':  אתמול הייתה פה ישיבת ממשלה

יואב סגלוביץ':  התעסקו עם חשמל כשר

יואב סגלוביץ':  לא עם הפשיעה הגואה לא עם שום דבר

יואב סגלוביץ':  ולכן אם יש תפקיד לבית הזה

יואב סגלוביץ':  זה נכון חשוב לדבר עם הפרטים וכו', זה לייצר רוח אחרת, אני אמרתי במקום אחר בוועדה אחרת היום

יואב סגלוביץ':  עם כל הכבוד לממשלה יש פה חברי קואליציה

יואב סגלוביץ':  יושבים גם פה לפחות חלקם

יואב סגלוביץ':  והם צריכים לנער את ראשי המפלגות שלהם

יואב סגלוביץ':       מדברים על אלימות כלכלית

יואב סגלוביץ':  בואו נדבר על דברים כהוויתם

יואב סגלוביץ':  אלימות כלכלית לא יעבור בממשלה הזאת

יואב סגלוביץ':  מסיבה מאוד פשוטה

יואב סגלוביץ':  זה כבר היה בכנסת הקודמת ושמענו את סמוטריץ ואת כל החבר'ה שהיו פה

יואב סגלוביץ':  אני הייתי כאן באותו דיון בוועדה

יואב סגלוביץ':  ואיזוק אלקטרוני שבתפקיד הקודם שלי כסגן שר לביטחון פנים התעסקתי בזה

יואב סגלוביץ':  מוכן הצעה מקצועית שגם אם תעבור ממחר בבוקר זה יכנס לפעול רק עוד שבעה חודשים

יואב סגלוביץ':  כי צריך במכרזים

יואב סגלוביץ':  אז ממציא המטורלל התורן, שהוא לא סתם מטורלל הוא גורם נזק לכל אחד מאיתנו הוא סכנה קיומית ואמיתית למדינת ישראל שמו איתמר בן גביר צריך להגיד דברים כהווייתם

יואב סגלוביץ':  והוא מציעה הצעה שאין לה ידיים ורגליים

יואב סגלוביץ':  ומשרד העבודה והרווחה נגדה, ומשרד המשפטים חושב שהיא לא נכונה ואם המשרד לביטחון פנים יהיה לו די אומץ מקצועי יגיד גם שהוא נגדה

יואב סגלוביץ':  כי השר הזה הוא שר מופקר ומפקיר

פנינה תמנו: אז אתה יודע מה, יש פה את עורכת דין- - -      

יואב סגלוביץ': אני לא רוצה להכניס אותם למצב לא נעים

פנינה תמנו: אתה בן אדם יותר טוב ממני

יואב סגלוביץ': אני לא מחויב לשום דבר למעט האמת המקצועית הערכית שצריך להיות בבית הזה

יואב סגלוביץ':  וצריך להדיר ולשים אותם על עמוד הקלון ולהגיד להם את המילים כהוויתם

יואב סגלוביץ':  שר מופקר ומפקיר, ראש הממשלה שלא אכפת לו משום דבר ולא רואה בעיניים

יואב סגלוביץ':  ואת המחיר משלמים כולנו

יואב סגלוביץ':  אנשים נרצחים ברחובות, ולא שאם אני הייתי בתפקיד לא היו נרצחים אבל לפחות היה מישהו לדבר איתו

יואב סגלוביץ':  לא מדברים, לא עם החברה הערבית לא עם אף אחד ושום דבר

יואב סגלוביץ':  וזה האירוע ולשם צריך לקחת אותו

יואב סגלוביץ':  ונכון שצריך לטפל גם בניואנסים וכל מיני דברים נורא חשובים

יואב סגלוביץ':  הסיפור הוא סיפור של רוח ויש פה רוח רעה

יואב סגלוביץ':  תודה רבה

פנינה תמנו: תודה

פנינה תמנו:  חברת הכנסת אימאן ח'טיב יאסין

אימאן ח'טיב יאסין: צוהריים טובים לכולם, למרות האווירה מאוד מאוד קשה ומעיקה על כולנו

אימאן ח'טיב יאסין:  אני רוצה להתחיל בזה שאי אפשר לדבר על רצח נשים במיוחד בחברה הערבית בלי להתייחס לפשיעה ואלימות וכל מה שקורה בתוך החברה הערבית

אימאן ח'טיב יאסין:  ואנחנו ראינו שיש גם נשים שנרצחו בגלל זה שאו נקמה או מישהו מהסביבה מעורב

אימאן ח'טיב יאסין:  או במקרה הכי טוב בטעות, היו צריכים כאילו להרוג מישהו אחר ואז האישה נהרגה

אימאן ח'טיב יאסין:  דבר אחד אנחנו יכולים להגיד ואני מאוד מאוד מאוד חוששת גם שנגיע לזה שבינתיים בין הנרצחות עוד אין לנו אישה שנרצחה בגלל שהיא ערביה

אימאן ח'טיב יאסין:  ואנחנו רואים רצח של אנשים, מה שקרה אתמול בגן ניר, שלשום, שבחור נרצח בגלל שהוא ערבי

פנינה תמנו: אני לא מצליחה להבין מה את אומרת

אימאן ח'טיב יאסין: מה שאני אומרת, בין הנשים הנרצחות, עוד לא הגענו לנקודה הזאת, בשנה הזאת היו לנו בעבר

אימאן ח'טיב יאסין:  על רקע לאומי עוד לא הגענו לסיטואציה הזו

אימאן ח'טיב יאסין:  אבל אם האווירה

פנינה תמנו: זה לא קשור

פנינה תמנו:  בואי תתמקדי

פנינה תמנו:  אני דווקא הייתי רוצה שנמקד את הכוחות שלנו

אימאן ח'טיב יאסין:  אני אמקד ואגיע גם לזה

פנינה תמנו: ח'טיב, שניה

פנינה תמנו:  משפט

פנינה תמנו:  אני הייתי רוצה לדעת אם מקצים את אותם משאבים במגזר הערבי כדי להגן על נשים כשיש אלמ"פ

פנינה תמנו:  וזו השאלה

פנינה תמנו:  אני לא יודעת למה לקחת את זה למקום

אימאן ח'טיב יאסין: כבוד היו"ר, אני לוקחת את זה כי זו סיטואציה שעלולה לקרות

פנינה תמנו: אל תדברי איתי על עלול

פנינה תמנו:  יש פה מקרים שקרו

פנינה תמנו:  אני מדברת על נרצחות

פנינה תמנו:  אני רוצה לדעת אם המשטרה משקיעה

פנינה תמנו:  זה לא מעניין אם זו אישה ערבייה, אישה עולה, אישה בלי מעמד, אישה יהודיה

פנינה תמנו:  זה מה שאני אומרת

אימאן ח'טיב יאסין: למה את לוקחת את זה למקום הזה

פנינה תמנו: כי את לא ברורה

אימאן ח'טיב יאסין: אני ברורה ועוד איך

אימאן ח'טיב יאסין:  אני רוצה לשקף את המציאות שאנחנו חיים בתוכה, גם כנשים ערביות וגם להתייחס לסוגיה של המשטרה

אימאן ח'טיב יאסין:  נאמר כאן שמתוך 13 הנשים שנרצחו, יש רק מקרה אחד שהוא מוכר למשטרה

אימאן ח'טיב יאסין:  אני אומרת אפילו במקרים שזה מוכר למשטרה המשטרה לא עושה דיה את מה שצריך לעשות

אימאן ח'טיב יאסין:  אנחנו ראינו לפני שנתיים עאידה את מה שקרה עם מהראבי

אימאן ח'טיב יאסין:  היא הייתה מוכרת היא הייתה בבית משפט

אימאן ח'טיב יאסין:  הייתה במקלט

אימאן ח'טיב יאסין:  ונרצחה במרחק של כמה מטרים ממרכז משטרה בעראבה

אימאן ח'טיב יאסין:  אז זה לא הפתרון

דנה בן צבי: זה לא אומר שהמשטרה לא עושה את מה שהיא צריכה

דנה בן צבי:  לפעמים בן אדם משתחרר מהכלא

אימאן ח'טיב יאסין: אני יודעת שיש קצין שאיים עליה

דנה בן צבי: הוא ישב במאסרים וזה קרה אחרי

פנינה תמנו: בבקשה גבירתי את לא מתפרצת לדברים של חברי הכנסת, אם את רוצה את יכולה לבקש את זכות הדיבור

פנינה תמנו:  ואז את תגיבי לה

פנינה תמנו:  את לא מתפרצת לדברים של חברת הכנסת

פנינה תמנו:  תודה רבה אימאן

אימאן ח'טיב יאסין: לא אני רוצה להמשיך

אימאן ח'טיב יאסין:  ברשותך

אימאן ח'טיב יאסין:  דקה

פנינה תמנו: אימאן, חברת הכנסת ח'טיב

פנינה תמנו:  יש פה הרבה מאוד אנשים

פנינה תמנו:  משפט

אימאן ח'טיב יאסין: משפט אחד

אימאן ח'טיב יאסין:  אני רוצה להגיד בסוגיה הזאת כל הקטע של העבודה בין המשרדים כאילו שמשרד הרווחה יגיד זה לא התחום שלי או אין לי את הסמכות או המשטרה תגיד זו לא הסמכות שלי או לא יודעת מה

אימאן ח'טיב יאסין:  צריך שהנהלים והנהלים יהיו ברורים וצריך גם שיתוף פעולה

אימאן ח'טיב יאסין:  בינתיים נשים נרצחות ואנחנו במצב שגם מעודד

אימאן ח'טיב יאסין:  כאילו רוצחים ואין פיענוח למקרים ברוב המקרים

פנינה תמנו: תודה חברת הכנסת ח'טיב

פנינה תמנו:  אני חושבת שנקודה הזו חוזרת פעם אחר פעם לעניין הנושא של התכלול וכנראה שזה לא בכדי עולה שוב ושוב

פנינה תמנו:  חברת הכנסת מטי צרפתי בבקשה

מטי צרפתי הרכבי: תודה לך גבירתי היו"ר

מטי צרפתי הרכבי:  אני נוטה להצטרף למה שאמר יואב

מטי צרפתי הרכבי:  אנחנו בשעת חירום לאומית זה אני רק יכולה להצטער באמת על הנציגות של הקואליציה של השרים הרלוונטיים

מטי צרפתי הרכבי:  רק לפני שבוע מינינו שרה למעמד האישה

פנינה תמנו: לידיעת השרה לקידום מעמד האישה, ועדה שלי ניסתה להשיג את אנשייך ללא הצלחה

פנינה תמנו:  התפקיד שלך בראש ובראשונה, כשרוצים לדבר על קידום מעמד האישה, זה קודם לקדם מוגנות וביטחון לנשות ישראל, אז אנא לתשומת ליבך, אם לא דרך הטלפון אז אולי דרך הטלוויזיה

קריאה: אני רק אציין אני לא משקפת פה

פנינה תמנו: סליחה, סליחה, את קיבלת אישור לדבר ? לא דיברתי אליך

פנינה תמנו:  כבודך במקומו מונח

פנינה תמנו:  אבל מישהו פנה אליך

פנינה תמנו:  לא אבל אני פניתי אליך

פנינה תמנו:  באמת זה מדהים אותי

פנינה תמנו:  את הרשות לקידום מעמד האישה

פנינה תמנו:  איך זה קשור למה שאני מדברת פה שרציתי את השרה

מטי צרפתי הרכבי: אנחנו נבחרי ציבור, גם הממשלה וגם הקואליציה הם נבחרי ציבור והמיעוט של אנשי קואליציה והשרים הרלוונטיים, גם השר לביטחון לאומי, ההיעדרות שלהם בולטת עם כל הכבוד לאנשי המקצוע והמשרדים השונים הם היו צריכים להיות כאן בטח שמגיעים לכאן כל כך הרבה ארגונים

מטי צרפתי הרכבי:  ואני חושבת מה אנחנו כחברה נמדדים אנחנו נמדדים ביכולת שלנו להגן על החלש ולצערי בזה כשלנו כחברה

מטי צרפתי הרכבי:  והעובדה שמתוך 13 הנשים שנרצחו רק אחת הייתה ידועה למוסדות השונים מלמדת על כך שהחברה והחלשים והנשים איבדו את האמון ביכולת של התמיכה

מטי צרפתי הרכבי:       שלא נתבלבל כולן הרגישו מאוימות כולן הרגישו מאוימות

מטי צרפתי הרכבי:  הן רק לא חשבו שהן יכולות לקבל סעדים מהאנשים שיכולים לעזור להן

מטי צרפתי הרכבי:  וזה מה שמדאיג

מטי צרפתי הרכבי:  והטיפול שנדרש הוא טיפול עומק בערכים של החברה

מטי צרפתי הרכבי:  והנתון הזה הדהים אותי, שרק אחת מתוך 13

מטי צרפתי הרכבי:  כי זה אומר שלא מתלוננים

פנינה תמנו: יכול להיות שהיא הלכה לרווחה

פנינה תמנו:  גם צריך לזכור את זה

פנינה תמנו:  מתוך הקבוצה שאנחנו מדברים יש הרבה מאוד נשים שמגיעות מאוכלוסיות מוחלשות שהקושי, אפילו לפעמים התרבותי, לגשת למשטרה, הוא אחת כמה וכמה קשה יותר

פנינה תמנו:  אז הן פונות יותר למקומות טיפוליים כמו רווחה

מטי צרפתי הרכבי: זה גם חינוך זה גם הסברה 

מטי צרפתי הרכבי: זה גם תיעדוף

מטי צרפתי הרכבי:  זה להגיד מה דחוף אל מול מה חשוב

מטי צרפתי הרכבי:  אולי חשמל כשר מאוד חשוב אבל פחות דחוף

מטי צרפתי הרכבי:  ואנחנו אני חושבת כחברה כשלנו, ובטח בבית הזה אנחנו צריכים לעשות שיעורי בית איך אנחנו יכולים לטפל טיפול עומק באלימות הגואה, והיא גואה גם בקרב אלימות במשפחה, אלימות כנגד נשים גם כנגד אלימות בחברה

מטי צרפתי הרכבי:  משהו קורה לא טוב

מטי צרפתי הרכבי:  משהו לא טוב קורה לחברה שלנו

מטי צרפתי הרכבי:  תודה

פנינה תמנו:  חברת הכנסת מירב מיכאלי

קארין אלהרר: זה מדהים חברות הכנסת מהקואליציה לא חושבות שזה דבר שצריך להילחם למענו

פנינה תמנו:  אני אומר ביושר

פנינה תמנו:  יש לי רשימה

פנינה תמנו:  אני רק אומר ביושר, שהיו פה נציגים של הקואליציה, חברת הכנסת קטי שיטרית שאני גם הזכרתי אותה בפתיח

פנינה תמנו:  אני אישית אומרת לכם

פנינה תמנו:  כל אחד שיהיה שותף אנחנו נחבק אותו זה בכלל לא משנה קואליציה או אופוזיציה

פנינה תמנו:  קטי אתמול נלחמה שחוקים במאבק באלימות נגד נשים יעברו ואני יודעת את זה

פנינה תמנו:  כי הייתי איתה כל הזמן בטלפון וגם ח"כ אלי דלל היה כאן

פנינה תמנו:  אבל כל היתר נכון - וביושר

קארין אלהרר: פנינה את זוכרת בקואליציות קודמות היה שיתוף פעולה הדוק, בין קואליציה ואופוזיציה בענייני נשים

קארין אלהרר:  כל הדבר הזה לא קורה יותר

קארין אלהרר:  וזו הקריאה שגם צריכה לצאת מהוועדה שלנו

קארין אלהרר:  שאנחנו מבקשים את שיתוף הפעולה של אנשים חפצי חיים

קארין אלהרר:  ומאמינים שלא הכול פוליטיקה ושצריך עכשיו במהירות להציל נשים ולהציל ילדים

קארין אלהרר:  ואני מאוד מקווה

קארין אלהרר:  אני קוראת לכל חברי הכנסת מהקואליציה וזה לא רק חברי וועדה

פנינה תמנו: הם יכולים להגיע לכאן ומי שנוכח בדיונים שלי, אני לא תוקפת אף אחד מהם

פנינה תמנו:  להפך אני רוצה שישמעו

פנינה תמנו:  נכון להבא אני צריכה לתת להם לדבר קצת קודם כי הם מרגישים בייצוג חסר כאן בוועדה

פנינה תמנו:  בבקשה חברת הכנסת מירב מיכאלי ואחריה סימון דוידסון, ונעבור שוב לארגוני החברה

מרב מיכאלי: תודה גבירתי היו"ר וקודם כל אני מודה לך על הכינוס החשוב הזה כמובן

מרב מיכאלי:  כי באמת הדמים זועקים

מרב מיכאלי:  דמים של נשים במספרים בלתי נתפסים ממש זועקים אלינו מן האדמה

מרב מיכאלי:  נשים שזועקות לפני כן במיליון מקומות

מרב מיכאלי:  ואנחנו שבבית הזה בוועדה הזאת, לא סתם חברת הכנסת עאידה תומא סלימאן שהייתה יושבת ראש הוועדה הזו כל כך בקיאה בכל הפרטים של כל הפרוצדורות, כי כל כך הרבה שנים אנחנו צועקות כאן

מרב מיכאלי:  ולצערי לא היה מספיק שיתוף פעולה בין קואליציה לאופוזיציה אף פעם

מרב מיכאלי:  בממשלות ימין אנחנו מידי פעם זכינו לזה שהעבירו איזה דבר או שניים

מרב מיכאלי:  אני לא באה בטענות בואי אני גם אני לא מאשימה

פנינה תמנו: אני לא מסכימה איתך

מרב מיכאלי: את יכולה לא להסכים איתי אבל תני לי לסיים

פנינה תמנו: אבל זה כל כך לא נכון כי אנחנו צריכים להסביר

פנינה תמנו:  את יודעת מה, הממשלה הנוכחית - - -     

מרב מיכאלי: חשבתי שנתת לי זכות דיבור

פנינה תמנו: אבל זה כל כך לא נכון

פנינה תמנו:  בבקשה

פנינה תמנו:  ווטאבר

מרב מיכאלי: כל מה שעלה כאן על השולחן

מרב מיכאלי:  את בעצמך אמרת זה חוזר על עצמו העניין של הטיפול הנפשי העניין של התיאום בין המשרדים העניין של האיזוק האלקטרוני, העניין של אמנת איסטנבול, העניין של האלימות הכלכלית, העניין של טיפול בגברים אלימים

מרב מיכאלי:  טיפול בגברים אלימים אחד הדברים שהכי פחות מדובר והכי פחות מטופל והכי קריטי לוזה שהם לא ירצח ואחר כך אולי גם יפסיקו להכות את הנשים והילדות והילדים שלהם

מרב מיכאלי:       זה חוזר וחוזר וחוזר ולא נעשה ולא נעשה כי נשים בכלל ונשים פמיניסטיות בפרט הן מיעוט מבוטל בפוליטיקה שלנו

מרב מיכאלי:  הן לא קובעות את סדר העדיפויות של ממשלות

מרב מיכאלי:  ולא קובעות את חלוקת התקציבים

מרב מיכאלי:  ומה שהולך לקרות עכשיו בממשלה הזאת שבה יש מיעוט הכי גדול של נשים בקואליציה הזאת מזה עשרות שנים, ויש הרבה מאוד מקום לגברים וכל מה שהם רואים זה גברים שרוצים זכויות לגברים

מרב מיכאלי:  כולל אגב השרה שלך לקידום מעמד האישה שאמרה פמיניסטיות יוצרות מצב של מלחמה נגד הגבר הישראלי

קריאה: יש חברת כנסת שהיא מעריצת אנסים

קריאה:  לא פחות מזה

מרב מיכאלי: מעריצת, מגינת

מרב מיכאלי:  אנחנו במצב שהולכים לתת מיליארד וחצי שקל לגברים שרוצים להדיר נשים להוציא אותם

מרב מיכאלי:  לא לאפשר להם לעשות הפלות לא לעלות לאוטובוס לא להיות מיוצגות בפוליטיקה לא לתת להם להיכנס לבתי ספר להיות שפחות וכן כן חד משמעית כבוד בת מלך אחותי השפחה חד משמעית

מרב מיכאלי:  כבוד בת מלך עלק, בבית פנימה סגורה לפי ההוראות של גברים, לפי מה שהם יחליטו כן או לא לעשות איתם

מרב מיכאלי:  זאת המציאות שאנחנו ומתמודדות ומתמודדות איתה

מרב מיכאלי:      גם גברים מתמודדים איתה, כי הגברים באמת, צריך להעניש אבל גם לטפל

מרב מיכאלי:  וצריך לראות שיש מצוקה ושגברים אלימים במקרים מאוד רבים גדלו בבתים עם גברים אלימים אחרים ואנחנו לא נותנים ולא נותנות להם מוצא

מרב מיכאלי:  את המעגל המכושף והמדמם והנורא הזה אנחנו חייבות לעצור

מרב מיכאלי:  והגיע הזמן לראות שזה קשור לפוליטיקה, ופנינה אני אגיד לך את זה כאן בוועדה שוב ושוב ושוב זה הפוליטי זה האמא והאבא של הפוליטי

פנינה תמנו: לא אמרתי שזה לא פוליטי

מרב מיכאלי: זה קשור לסדרי עדיפויות זה קשור לתפיסת עולם של כן שוויון ולא שוויון

מרב מיכאלי:  אם את לא מאמינה שוויון, אם אתה לא מאמין שוויון אתה לעולם לא תטפל בדברים האלה

מרב מיכאלי:  ושוויון הוא לצערי בישראל היום הדבר הכי פוליטי שיש ומי שלא יאבק ותיאבק למען שוויון לעולם לא יצליח להתמודד עם רצח ואלימות נגד נשים

פנינה תמנו: אני רק אומר מירב

פנינה תמנו:  אני אתן לך תשובה

פנינה תמנו:  אני ואת חלוקות בתפיסותינו כי אני חושבת שגם את מבינה שנשים שנרצחות הן יכולות לבוא ממגזר דתי, חילוני, ימניות ושמאלניות

מרב מיכאלי: נו בוודאי שכן

מרב מיכאלי:  זה מה שאני אומרת

פנינה תמנו: רק שניה, לא הפרעתי לך אני הקשבתי לדברייך

פנינה תמנו:  אני לא אקח את זה שהימין מפקיר נשים והשמאל ממש מחבק את הנשים

פנינה תמנו:  אני לא אלך על זה שאת מזלזלת בכבוד אישה בת מלך פנימה כשזה בעצם כל החיות של נשים דתיות ואני כמי שגדלה באולפנה ובבית דתי, ואני אומרת לך שנשים פמיניסטיות, לא אצבע את זה כאילו במגזר הדתי, כל המגזר הדתי יש איזה מותר

פנינה תמנו:  לא

פנינה תמנו:  ואני אומרת לך

פנינה תמנו:  בתוך הימין יש אנשים, שלצערי הפכו להיות פחדנים אבל הם יודעים טוב מאוד מה צריך לעשות

פנינה תמנו:  ואני קוראת להם מעל הבמה הזאת שיבואו ויהיו שותפים שלנו כי הם יודעים לעשות את זה

פנינה תמנו:  כולל חברי כנסת שלא נמצאים כאן

פנינה תמנו:  הייתה כאן קודם חברת הכנסת שולי מועלם

פנינה תמנו:  אני לא זוכרת שהיא באה מהשמאל

פנינה תמנו:  היא הייתה אחת הלוחמות

פנינה תמנו:  הייתה את חברת הכנסת עליזה לביא, חברת הכנסת קרן ברק

פנינה תמנו:  אני אומרת שבואי לא נשפוך את כל העשייה של חלק מהפוליטיקאים בימין שרוצים לעזור במאבק הזה

פנינה תמנו:      הכול פוליטי בסוף כי הכלים הפוליטיים, אפילו חלוקת תקציבים, אני מסכימה איתך

פנינה תמנו:  הממשלה הנוכחית לא רואה את המאבקים של נשים ולא רק נשים

פנינה תמנו:  היא לא רואה את המוחלשים

פנינה תמנו:  לא רואה לא נשים לא להט"ב

פנינה תמנו:  לא רואה מספיק את הילדים

פנינה תמנו:  היא לא רואה את העולים החדשים

פנינה תמנו:  היא לא רואה גם ערבים

מרב מיכאלי: ערבים דווקא רואה

מרב מיכאלי:  יש לה הרבה תוכניות בשבילם

מרב מיכאלי:      יש דבר אחד שאני חייבת להעמיד על דיוקו

מרב מיכאלי:  אני לא, בשום פנים ואופן

מרב מיכאלי:  בוודאי בדברים שלי לא נאמר שום דבר שהוא נגד נשים משום מגזר

מרב מיכאלי:  יש חד משמעית בדברים שלי אמירה אחת בוטה על השימוש והניצול לרעה במונחים כמו כבוד בת מלך בבית פנימה ואחותי השפחה וכו' כדי להשפיל נשים כדי לשעבד נשים כדי לדכא נשים ונגד אני אמשיך לצאת הכוח

פנינה תמנו: טוב שהבהרת

מרב מיכאלי: הבהרתי שאת לא תעמידי דברים בצורה לא מדויקת חלילה

מרב מיכאלי:  שולי מועלם היא לא רק חברה שלי

מרב מיכאלי:  שיתפתי איתה פעולה ואנחנו חוקקנו חוקים מאוד חשובים ביחד

פנינה תמנו: מירב אני הבנתי תודה

פנינה תמנו:  את יודעת מה הבעיה

פנינה תמנו:  הכול אצלך פוליטי וחבל

מרב מיכאלי: הכול פוליטי, נכון, אני מאוד מצטערת

מרב מיכאלי:  המציאות קשה

מרב מיכאלי:  הכול פוליטי

פנינה תמנו: תמשיכי לחיות בפריזמה הזאת

מרב מיכאלי: תמשיכי לשבת פה ולהגיד הכול לא פוליטי, ולעשות דיונים על רצח נשים, כשרצח נשים הולך ונהיה גרוע - - -     

פנינה תמנו: אני אחבק אנשים מהקואליציה שייאבקו יחד איתי

פנינה תמנו:  כשהגיע לפה שר הרווחה תקפת אותו למרות שזה הוא שעוזר לנו עכשיו להעביר מענקים של נשים מוכות

פנינה תמנו:  אם את רוצה לעשות פוליטיקה לא בוועדה שלי

פנינה תמנו:  אני קוראת לך קריאה ראשונה

מרב מיכאלי: בא לפה שר הרווחה שייך למפלגה שלא נותנת לנשים אפשרות להיבחר

מרב מיכאלי:  זכות בסיסית

פנינה תמנו: אני קוראת לך בקריאה שניה

פנינה תמנו:  אני קוראת לך בקריאה שניה

פנינה תמנו:  תודה

מרב מיכאלי: בכיף

פנינה תמנו: את הפוליטיקה שלך לא פה

פנינה תמנו:  תודה

מרב מיכאלי: רק את הפוליטיקה שלך, אהה ?     

פנינה תמנו: חה"כ שרון ניר, מוזמנת לבוא אם את רוצה לעשות באמת עבודה ולא רוח וצלצולים

שרון ניר: שמעתם? מה?     

פנינה תמנו: סליחה

פנינה תמנו:  היא הוציאה אותי קצת

פנינה תמנו:  אני מתנצלת

פנינה תמנו:  היא כל הזמן עושה פוליטיקות

פנינה תמנו:  די

פנינה תמנו:       סימון דוידסון, בבקשה

סימון דוידסון: אני רוצה קצת לשנות את הספינה, את השיח פה

סימון דוידסון:  קודם כל לאבא לשלוש בנות - --     

פנינה תמנו: אני רק אגיד לפני שהיא הולכת, ותזכרי חברת הכנסת מרב מיכאלי, שאני הייתי חברה בוועדת שרים לענייני מגדר ולא טרחת כל כך לכנס אותה

פנינה תמנו:  לא רציתי לומר את זה אבל זה יושב לי על קצת הלשון אז תודה רבה ואני מבקשת בקריאה שלישית להוציא אותה

מרב מיכאלי: אז אחרי שלא עניתי את עושה קריאה שלישית? על מה בדיוק?     

פנינה תמנו: כן, אני שמעתי מה אמרת בדרכך

מרב מיכאלי: מה אמרתי בדרכי?     

פנינה תמנו: כל טוב להתראות

פנינה תמנו:  להוציא אותה

מרב מיכאלי: בואי תחזרי על זה

מרב מיכאלי:  שכולם ישמעו

פנינה תמנו: אני קראתי לך בקריאה שלישית

פנינה תמנו:  נא לצאת

מרב מיכאלי: שכולם ישמעו

מרב מיכאלי:  חבל, למה את רוצה לחסוך מכולם את זה

פנינה תמנו: נא לצאת, אני מבינה שאת במצוקה פוליטית - לא פה

פנינה תמנו:  מצוקות פוליטיות בחוץ

פנינה תמנו:  בבקשה חבר הכנסת דוידסון

פנינה תמנו:      (חברת הכנסת מרב מיכאלי יוצאת מאולם הוועדה)     

סימון דוידסון: אני רוצה רגע לדבר על העתיד

סימון דוידסון:  תמר, אני הקשבתי לך בקשב רב

סימון דוידסון:  בסוף מהנתון שאת ציינת פה עכשיו צריך להבין שאישה עצמאית כלכלית היא אישה יותר בטוחה

סימון דוידסון:  וזה הדבר המשמעותי ואם אנחנו מסתכלים על העתיד של הבנות שלנו אנחנו לא נמצאים שם

סימון דוידסון:  אנחנו לא נמצאים שם

סימון דוידסון:  אני מגיע מעולמות הספורט

סימון דוידסון:  אני יכול לומר לכם יצא עכשיו דוח של מבקר המדינה, לפני שבועיים, נשים בספורט הישראלי הם מופלות לרעה בכל פרמטר שרק תחשבו עליו

סימון דוידסון:  מהשעות שהן משחקות לתקציבים למספר המשתתפות למספר המאמנות, זה רק בספורט

פנינה תמנו: אפילו גיליתי בסיקור

פנינה תמנו:  אגב הגעתי לאליפות המדינה בכדורסל, גם בסיקור יש קצת

עופר כסיף: תזכיר את מה שהיה בשנה שעברה

עופר כסיף:  את נבחרת החירשות בכדורגל

סימון דוידסון: לא רק החירשות זה בכל דבר ועניין בספורט

סימון דוידסון:  אבל בסוף, גם ככה אבא לשלוש בנות

סימון דוידסון:  אם הבנות שלנו יהיו יותר באקדמיה אם הם יגיעו בחינוך כלשהו לרמות הכי גבוהות

סימון דוידסון:  אם כל ילדה תדע, תסתכל למעלה ותגיד אני יכולה להגיע לכל מה שאני רוצה במיוחד בחברות היותר מוחלשות, בחברה הערבית, ככה אנחנו נמנע אני מקווה גם את הבנות הבאות שיצטרכו לחיות עם אנשים שהם אכזריים ונוראים

סימון דוידסון:      לכן מה שאני מבקש, פנינה גם מהוועדה הזאת, תבקשי מהמשרדים עצמם

סימון דוידסון:  מה המשרדים עצמם עושים כדי לקדם נשים

סימון דוידסון:  מה עושה משרד הספורט מה עושה משרד החינוך, מה עושים באקדמיה, מה עושים בצבא

סימון דוידסון:  כי אנחנו נמצאים היום - - -     

פנינה תמנו: גם ביקשנו פירוט תקציבי לקראת תקציב המדינה

פנינה תמנו:  פירוט מגדרי ונעשה על זה גם

סימון דוידסון: אנחנו נמצאים היום במקום הכי חשוך

סימון דוידסון:  כי אם אנחנו שומעים והייתי עם שרון

סימון דוידסון:  שהרבנים של הציונות הדתית הגבוהים ביותר מעודדים נשים לא לעשות צבא

סימון דוידסון:  בגלל שיש הרבה מקרים של אלימות מינית בצבא

סימון דוידסון:  אז הם מבקשים לא את אלה שפוגעים אלא את אלה שנפגעות

סימון דוידסון:  אם אנחנו יודעים שבצבא היום רוצים למנוע מנשים להגיע לתפקידים מסוימים אבל אנחנו צריכים להיאבק בזה

סימון דוידסון:  וככה בכל המשרדים

סימון דוידסון:  אנחנו צריכים להסתכל 10 שנים קדימה מה אנחנו עושים היום

סימון דוידסון:  כדי שבעוד 10 שנים אישה עצמאית תהיה יותר בטוחה ויהיו הרבה יותר נשים כאלה

פנינה תמנו: תודה חבר הכנסת סימון דוידסון

פנינה תמנו:  חברת הכנסת שרון ניר

פנינה תמנו:  אחר כך חברת הכנסת יפעת שאשא

פנינה תמנו:  עופר אל תדאג תאמין לי, קודם כל כבוד לנוכחות של חברי הכנסת

פנינה תמנו:  שזה דם יזע דמעות לצלוח אתכם

שרון ניר: גבירתי קודם כל תודה רבה לך

שרון ניר:  תודה רבה לך שאת כל כך נחושה למאבק החשוב הזה למאבק שבסוף דואג לנשים בחברה הישראלית גם לשוויון הזדמנויות מגדרית וגם למניעת אלימות כלפי נשים מכל סוג שהוא

שרון ניר:  אלימות מינית, אלימות כלכלית ובטח על קצה הרצף שזה רצח נשים

שרון ניר:  אני רוצה להגיד כמה דברים אנחנו בתקופה הנוכחית היום, שהתעוררנו לעוד מקרה רצח, אנחנו נמצאים בלא אחרת מאשר מגיפה

שרון ניר:  צריך לקרוא לילד בשמו

שרון ניר:  האלימות בחברה הישראלית ורצח הנשים בנקודת הזמן הזו, במאי 23, זה לא אחרת מאשר מגפה

שרון ניר:  ומגיפה מצריכה עיסוק כמו בחירום

שרון ניר:  ואני קוראת מכאן לממשלה הנוכחית, להתחיל להתעשת ולהתעורר על עצמה

שרון ניר:  יש פה שר לביטחון לאומי, שהתחייב בפני כולנו שהוא יביא ביטחון אישי ושהוא יביא משילות

שרון ניר:  ושהוא גם ידאג לנשים

שרון ניר:  ואני מסתכלת על כל הרצף של 120 הימים האחרונים, מה נעשה

שרון ניר:  אני לא יכולה לסמן שום דבר שבסוף בא לידי ביטוי

פנינה תמנו: אני מרגישה שהשר בן גביר מפחד לבוא לפה

פנינה תמנו:  אני אומרת לכם את האמת

פנינה תמנו:  הוא כל כך מפחד וחושש להגיע לכאן

עופר כסיף: המקום היחידי שהוא לא מפחד ללכת זו ישיבה שמעריצה את גולדשטיין

עופר כסיף:  רק שם הוא לא מפחד

פנינה תמנו: בן גביר אל תפחד

פנינה תמנו:  לא זכור לי שאנחנו בתקופה שעדיין חושבים שנשים אוכלות גברים

שרון ניר: השר בן גביר צריך לקחת את הדברים ולהפוך אותם לעשייה

שרון ניר:  כשאנחנו מדברים שאנחנו מדברים על עשייה משרד הרווחה והמשטרה וגורמי האכיפה אנחנו מצפים שיהיה פה בסוף אינטגרציה

שרון ניר:  ואני מבקשת לומר את זה בצורה הכי ברורה וישירה: חוק האיזוק האלקטרוני שרק השעו אותו זו בושה ומבולקה

שרון ניר:  זה פשוט מבוכה אחת גדולה

שרון ניר:  ובושה לשר בן גביר

שרון ניר:  והאופן שבו הוא לוקח אותו עכשיו כשבראש מעייניו - --     

פנינה תמנו: עורכת הדין אפרת ליפשיץ אנחנו נגיע גם אליך, כדי שתתני תשובה לגבי חוק האיזוק האלקטרוני

פנינה תמנו:  גם על אמנת איסטנבול ועוד שורה של דברים: 30 עובדים סוציאלים שהיו כבר צריכים להיות בהשמה בבתי המשפט

פנינה תמנו:  אנחנו צריכים לדעת שהמידעים עוברים ממשרד בריאות לרווחה וליתר הגורמים

פנינה תמנו:  אנחנו מדברים כך שצווי ההגנה, אין בכלל, מוצא צו הגנה בבית משפט, לא בטוח שהוא מגיע למשטרה

פנינה תמנו:  וגם אם הוא מגיע, מבקשים, נמצאת פה טל הוכמן משדולת הנשים, מבקשים מהאישה לרוץ עם הצו הזה, שאולי על הדרך היא רק צריכה להתפלל שהוא לא יתפוס אותה, כשהוא מקבל את זה בינתיים שהוצא נגדו צו הגנה

פנינה תמנו:  תודה רבה לך

שרון ניר: רק משפט סיכום גבירתי

שרון ניר:  ממשלה שלא עוסקת בחיים עצמם, שלא תתפלא שאלה התוצאות

שרון ניר:  והתוצאות באות לידי ביטוי בשטח במקרי האלימות ובמקרי הרצח נגד נשים

פנינה תמנו: תודה רבה

פנינה תמנו:  חברת הכנסת יפעת שאשא ביטון בבקשה

יפעת שאשא ביטון: תודה לך גבירתי יושבת הראש אני מצטרפת לברכות על קיום הדיון הזה לפעמים נדמה שזה כאילו רגע מאוחר מידיי אבל כל יום אנחנו מתעוררים למקרה חדש וזה פשוט, כמו שהגדירה חברתי, הופך להיות מגיפה

יפעת שאשא ביטון:  שימו לב גם מה קורה כאן אנחנו יושבים כאן בדיון עם משרד ממשרדי הממשלה שאמונים בעצם על הטיפול עצמו ו"קל לנו" לברוח לשם לראות מה עושים אוקיי אחרי שקרה רצח

יפעת שאשא ביטון:  האם הילדים מקבלים את הטיפול האם יש מעטפת, כל הנושא של הרווחה, חינוך, פסיכולוגים וכו'

יפעת שאשא ביטון:       כשהסיפור של מניעה הוא עניין של מדיניות ושל ממשלה

יפעת שאשא ביטון:  ואת אמרת שהממשלה לא רואה את מאבק הנשים - אני רוצה לומר לך הממשלה לא רואה נשים

יפעת שאשא ביטון:  פשוט כך ובסוף כי אנחנו מסתכלים על כל האלימות בחברה ועל אלימות כלפי נשים בפרט, זה עניין של אווירה וזה עניין של הלך רוח

יפעת שאשא ביטון:  והממשלה הזו מנקה את הנשים במגזר הציבורי היא פשוט מנקה אותנו מהמרחב

פנינה תמנו: עכשיו מפטרים את תאיר איפרגן

יפעת שאשא ביטון: נכון, המנכ"לית האחרונה

יפעת שאשא ביטון:  אנחנו רואים את זה במינוי של המנכ"ליות

יפעת שאשא ביטון:  אין נשים

יפעת שאשא ביטון:  וחברים זאת אמירה בסוף לאזרח מסתכל על מה שקורה כאן וזה מה שהוא מקבל זה המסר

יפעת שאשא ביטון:  אין להן מקום בתוך המשרד הממשלה אין להן מקום כשרות, אנחנו רואים שבקושי יש להן מקום כחברות כנסת - - -     

פנינה תמנו: אז אולי הגיע הזמן למחאת ענק של נשים

יפעת שאשא ביטון:  יכולה לומר לך שאת המנכ"לית האחרונה רוצים לנקות

יפעת שאשא ביטון:  וגם את יו"ר המל"ג, שהיא אישה, רוצים לנקות

יפעת שאשא ביטון:  ותסלחו לי שאני משתמשת בביטוי הזה, אבל פשוט אין שום הגדרה אחרת

יפעת שאשא ביטון:  ואנחנו מביאים את החוק של האיזוק האלקטרוני באמת אחרי כל כך הרבה, כי המדינה מדממת, ובא השר ואומר: לא אני אביא חוק חדש

יפעת שאשא ביטון:  והוא מביא אותו ככה בעצלתיים כי ממש לוחצים עליו

יפעת שאשא ביטון:  והוא אומר: הוא אומר אם האישה לא נרצחה בפעם הראשונה אם הוא לא הצליח לרצוח אותה והיא לא מתה - אז ננסה להציל אותה במועד ב'

יפעת שאשא ביטון:  אז כשזו הגישה והציבור מסתכל עלינו אין פלא שזה מה שקורה בסוף

יפעת שאשא ביטון:      בסוף אז אני אומרת שצריך לחלק את זה לשתיים

יפעת שאשא ביטון:  פעם אחת אם כבר זה קורה אז צריך לראות באמת איך אנחנו נותנים את המעטפת הנכונה למשפחה בעיקר לילדים שגדלים עם החוויה האיומה הזו גם בלי אמא וגם עם סיטואציה שאנחנו ראינו איך בהרבה מאוד מקרים לאחרונה הילדים היו חשופים למקרה עצמו

יפעת שאשא ביטון:  אבל בעיקר לראות איך הממשלה מתעוררת על עצמה ועוסקת במניעה ומייצרת פה הלך רוח אחר, שיח אחר, ומתייחסת לנשים בצורה שוויונית כי בסופו של דבר זה מה שיחנך את מי שנמצא שם בציבור, ובטח הילדים שלנו, להבין שלנשים יש מקום בעולם הזה ויש מקום בכל אחד מהמרחבים הציבוריים

פנינה תמנו: תודה ח"כ שאשא ביטון

פנינה תמנו:  דברים מאוד נוקבים

פנינה תמנו:  ומי כמוך יודע את זה כשרת חינוך, כשאת מתייחסת לסיפור של הילדים וגם פתחנו בזה, שעשרות אלפי ילדים חיים תחת אלימות יומיומית שלצערנו זה גם מגיע למקרי קצה שילדים נרצחים במדינת ישראל

פנינה תמנו:  ח"כ כסיף אתה יכול לדבר עכשיו או אחרי הארגונים, מה שאתה מחליט

עופר כסיף: אני מעדיף עכשיו

עופר כסיף:  קודם כל צריך לזכור אני חושב שאנחנו צריכים לאמץ אותה ביטוי הזה יש מה שנקרא באנגלית פמיסייד (femicide) רצח נשים

פנינה תמנו: נכון

פנינה תמנו:  דיברה על זה פרופסור וייל

עופר כסיף: סליחה, אני לא הייתי

עופר כסיף:  הביטוי הזה המשמעות שלו היא בעצם שרצח נשים זה פשע שנאה

עופר כסיף:  וזאת המשמעות של ההגדרה פמיסייד

עופר כסיף:  פשע שנאת נשים

עופר כסיף:  פשע שנאת נשים, זאת אומרת רצח נשים מעצם היותן נשים

עופר כסיף:  זאת ההגדרה של פשע שנאה במקרה הזה

עופר כסיף:  זה פמיסייד

עופר כסיף:  אני חושב שאנחנו צריכים לאמץ את זה לא רק בשיח אלא גם בחוק תשימו רגע לב למשהו מעניין וזה קשור למה שאנחנו דנים בו משהו שמעבר לדברים החשובים שנאמרו ואני מברך את היושבת-ראש גם כמובן קיום הדיון החשוב הזה

עופר כסיף:       חלק מפמיסייד הוא עניין או תוצאה של הלך רוח של תרבות פוליטית רחבה, אני מדגיש תרבות פוליטית כי יש הבדל בין הביטוי תרבות ותרבות פוליטית, וזה הלך רוח

עופר כסיף:  ברגע שדמו של אדם מסוים, המקרה שלפנינו נשים, הוא הפקר מעצם היותו היותה שייך לקבוצה מסויימת - זה הלך רוח

עופר כסיף:  וזה נותן אם לא לגיטימציה לפחות מקל ראש ביחס לרצח נשים במקרה הזה ולאלימות נשים ואנשים בכלל

עופר כסיף:       תשימו לב שבתיקון לחוק העונשין ב 2004 מוגדר פשע שנאה

עופר כסיף:  אני רוצה לספר לכם אני אשמח אם תקשיבו מה נאמר בחוק: העובר עבירה מתוך פניה של גזענות או של אלימות כלפי ציבור מחמת דעת, קבוצה דתית, מוצא עדתי, נטייה מינית או היותם עובדים זרים דינו כפל העונש וכו' וכו' וכו'

עופר כסיף:  מה לא מופיע פה

עופר כסיף:  אין מין ואין מגדר

עופר כסיף:  יש הגדרה לפשע שנאה בחוק הישראלי שאין בו התייחסות למין ולמגדר

עופר כסיף:  אני מתכוון להגיש הצעה לתיקון החוק ולהוסיף גם מין ומגדר להגדרה של פשע שנאה ואני קורא פה לכל חבריי וחברותיי להצטרף להצעה הזו

עופר כסיף:  זה דבר אחד

עופר כסיף:       עכשיו אני רוצה לסכם וחשוב לי גם, אתמול היינו בקשר גבירתי היו"ר, ואני רוצה ברשותך להקדיש, אני חייב להגיד לכם

עופר כסיף:  אתמול לא הייתי בארץ, הרשיתי לעצמי קצת לפוש, אבל ברגע ששמעתי על מותה של יעל גרינברג זה הרס לי את החופשה, אני חייב להגיד לכם

עופר כסיף:  לא הפסקתי לחשוב על זה

עופר כסיף:  היא נרצחה

עופר כסיף:  נכון שהיא נפטרה ממחלה 35 שנים לאחר אותו פשע שנעשה נגדה

עופר כסיף:  אותו פשע שנאה

עופר כסיף:  אבל אי אפשר להתעלם לאן לחייה לקחו אותה

פנינה תמנו: רצחו את הנשמה שלה לפני 35 שנה

עופר כסיף: בדיוק

עופר כסיף:  אני רוצה ברשותכם לקרוא את אחד מהשירים החזקים ביותר שאני מכיר שנכתבו בארץ השיר שלי כתב יהלי סובול, להקת מוניקה סקס זה נקרא "כל החבר'ה"

עופר כסיף:  תסלחו לי אם יש פה מילה אחת שהיא אולי לא פוליטיקלי קורקט, אבל היא חלק מהטקסט, ואני אקרא את כל השיר ברשותכם

עופר כסיף:  לזכרה של יעל גרינברג

עופר כסיף:      כל החבר'ה עברו בתוכך כאילו שאת רכוש ציבורי / אבל הם לא מהסוג שהולך לכלא, הם מהסוג שהולך לקרבי / הם מהסוג שמרים את הדגל בטקסים, בבית ספר ובתנועה / הם למדו בצופים איך לקשור את החבל / והרבה יותר קל לקשור בחורה / / כל החבר'ה חוזרים כל לילה לביקור בתוכך / הרופאים מקשיבים אם משהו זז בבטן, אבל הם לא מקשיבים לליבך / כי אין תרופה לאבן בנפש, לזה אי אפשר לעשות הפלה / הרופאים מרוצים, הניתוח הצליח, ומעכשיו את לא חולה / / כל החבר'ה הביעו צער שכל הסיפור הסתבך / וחרטה וכל החרא, אז למה הם לא מפסיקים לחייך / / כי השופט הקל את העונש, כי לא צעקת ולא היית בתולה / החוק היבש לא נרטב אף פעם / אפילו לא מדמעה של ילדה

עופר כסיף:      זה הלך הרוח שעליו אני מדבר ובו צריך להילחם

פנינה תמנו: עו"ד צילית יעקבסון יושבת ראש עמותת בת מלך, בבקשה

צילית יעקובסון: תודה על הדיון החשוב

צילית יעקובסון:  אני מרגישה ככה דה-ז'ה-וו

צילית יעקובסון:  אנחנו נמצאות, נמצאים פחות או יותר אותם אנשים ונשים בדיוני חירום האלה

צילית יעקובסון:  ואני אומרת בגאווה

צילית יעקובסון:  אני יו"ר של עמותת "בת מלך"

צילית יעקובסון:  יש הרבה בנות מלך, שצריכות כל-כך הרבה אומץ כדי לבוא ולזהות שבכלל לזהות שאני חיה במערכת אלימה ומסוכנת וכמה אומץ הן צריכות כדי לספר לעצמן את הסיפור ולגשת להתלונן לדווח לשתף מישהו

צילית יעקובסון:  מי יאמין לי

צילית יעקובסון:  רשויות, גם רווחה גם משטרה, בכל כך הרבה חברות זה לא טריוויאלי לבוא ולהתלונן ולבוא ולשתף

צילית יעקובסון:  וכמה עשייה צריכה לעשות כדי לעשות כדי לפרוץ את החומות האלה כל כך גבוהות האלה ולהיות שם

צילית יעקובסון:      דיברתם על הסברה על הנגשה של מידע, של השירותים שניתנים

צילית יעקובסון:  אמרה חברת הכנסת: הלב נמצא במקומות הנכונים אבל לא כולן יודעות על זה לא לכולן יש את האומץ לקום ולעשות

צילית יעקובסון:  אנחנו יודעות איך זה לקבל אישה באמצע הלילה עם חיים ארוזים בתוך שקית כשהיא יורדת מהמונית עם הילדים ולראות את הילדים ואיך זה לקבל טלפון לקווי הסיוע וללוות אותם כשעוזבות את המקלט ועדיין בפחד חלקן

צילית יעקובסון:  ואני אומרת הקראת את הרשימה המדממת וזה כאב שאי אפשר להישאר אליו אדישים וזה כאב שלא נעלם

צילית יעקובסון:      אבל אני אומרת

צילית יעקובסון:  כמוהן לצערי יש עוד כל כך הרבה נשים שנמצאות סביבנו ואנחנו פשוט לא יודעים

צילית יעקובסון:  חלק גדול מהן גם הן לא יודעות שהן נמצאות בתוך מקום בתוך מערכת מסוכנת והשם הבא חלילה של הרשימה שהקראת מסתובב בינינו

צילית יעקובסון:  וזה שם

צילית יעקובסון:  אנחנו צריכים לעשות הכול, הכול, כדי שנוכל לשבת כאן, שליחי הציבור שלנו, אנחנו, כולנו נוכל להסתכל ולומר ידינו לא שפכו את הדם הזה תודה רבה

פנינה תמנו: תודה רבה על הדברים שבאים מהלב ונכנסים אל הלב

פנינה תמנו:  טל הוכמן שדולת הנשים, בבקשה

טל הוכמן: תודה רבה גבירתי היו"ר

טל הוכמן:  זו ממש תחושה כמו שצילית ציינה של דה-ז'ה-וו

פנינה תמנו: אבל אם נצטרך אנחנו נתכנס שבוע אחרי שבוע אחרי שבוע עד שיהיה פה שינוי

פנינה תמנו:  נכון זו תחושה קשה, אבל כל אחד צריך למצוא גם את המקומות שאפשר לקדם, וגם את התקווה ואת האור

פנינה תמנו:  ואני בוחרת להיאחז למשל, בכך שאתמול בוועדת השרים עברו שלוש הצעות חוק

פנינה תמנו:  בכל זאת עברו שלוש הצעות חוק שהן חשובות

פנינה תמנו:  ואנחנו נמשיך לעקוב שהם לא עשו את זה רק בשביל הטרומית ובשביל לעשות קולות

טל הוכמן: הדברים חייבים לעבור את שלושת הקריאות כדי שזה יקרה

טל הוכמן:  נתחיל מהסיפור של הפיקוח האלקטרוני

טל הוכמן:  עשר שנים יושב על שולחן הכנסת

טל הוכמן:  אנחנו מתחננות, אנחנו קוראות לקדם אותו

טל הוכמן:  כל גורמי המקצוע מסכימים בתמימות דעים על חוק שהוא נכון והוא מדוייק וכל מה שצריך לעשות זה פשוט להתקדם איתו

טל הוכמן:      אני רוצה להעלות ארבע נקודות זריזות

טל הוכמן:  אני אתחיל מהסיפור של חוק זכויות החולה זה לא דובר בצורה מקיפה בעיניי

טל הוכמן:  בשבוע האחרון בכנסת הקודמת, בכנסת ה-24 ישבה פה היועצת המשפטית של משרד הבריאות ואמרה החוק מוכן

טל הוכמן:  אנחנו מבחינתנו יכולים לקדם אותו עכשיו

טל הוכמן:  זה היה השבוע האחרון של הכנסת הקודמת

טל הוכמן:  אני לא מבינה איפה זה עומד למה אנחנו עדיין את המושב השני של הכנסת הזאתי למה אנחנו לא מתקדמים עם זה ולמה משרד הבריאות לא מביא את זה לוועדת השרים

פנינה תמנו: זה חלק מהמסקנות וההנחיות של סיכום הועדה היום

טל הוכמן: תודה רבה

קריאה: אם המשרד לא מביא בואו נתארגן אנחנו להביא את זה

פנינה תמנו: נכון

פנינה תמנו:  בדיוק כך

פנינה תמנו:  אנחנו גם נגיש הצעה פרטית אבל אנחנו נבקש תשובות

פנינה תמנו:  הייתה פה נציגת משרד הבריאות, לאן היא הלכה

פנינה תמנו:  אני מבקשת שתרימו טלפון, תגידו לה שהיא לא פה על זמן שאול

פנינה תמנו:  אין דבר כזה

פנינה תמנו:  חלק מהחוק זה גם לדעת לתת דיווחים בתוך הועדה ולא באים לעשות וי

טל הוכמן: דבר נוסף, במרץ היה אמור לעבור הממשק המקוון של הנהלת בתי המשפט, שהיה אמור לאפשר דיווח של צווי הגנה גם לנפגעות וגם לאגף כלי ירייה

טל הוכמן:  הממשק המקוון הזה של הנהלת בתי המשפט עדיין לא עובד

פנינה תמנו: הממשק המקוון של הנהלת בתי משפט שאמור להעביר את צווי ההגנה

פנינה תמנו:  מה שדיברנו אז

טל הוכמן: ושני נושאים אחרונים, אני אהיה ממש זריזה

טל הוכמן:  אנחנו מדברות הרבה על הסיפור של כמה פנו ל-118, לקו של משרד הרווחה

טל הוכמן:  אנחנו בכלל לא יודעות כמה נשים נפגעות אלימות יש במדינת ישראל הנתון האחרון שלנו הוא משנת 2001 זה לא הגיוני שאין סקר לאומי של התופעה הזאתי שהיא כל כך מדממת בחברה שלנו והמספרים האחרונים שיש לנו זה לפני יותר מ-20 שנה

טל הוכמן:       ודבר אחרון, אני מאוד מאוד מאוד אשמח לדעת מה הסכום של התקציב של התוכנית למניעת אלימות במשפחה בשנת 2023 אי אפשר להבין את זה מחוברת התקציב ולא הצלחנו לקבל תשובה כשר הרווחה היה בדיון ועסק בזה בוועד הכספים

פנינה תמנו: אני שוחחתי עם השר, אמר שהתקציבים לא ייפגעו ואפילו אם זה תלוי בו זה יעלה

פנינה תמנו:  סאיד יש לך תשובה לדבר הזה

סאיד תלי: אין תשובה סופית לגבי העניין

סאיד תלי:  אני כן יודע שהתקציב של הועדה לא יפגע

סאיד תלי:  אבל לגבי התקציב הייעודי של 2023 אני יכול לבדוק ולהחזיר

סאיד תלי:  לגבי 118, אם תרצי, או דברים אחרים אני אתייחס בהמשך

פנינה תמנו: תודה טל

פנינה תמנו:  אמנם אני עוברת מארגונים חברתיים למשרדי ממשלה

פנינה תמנו:  עו"ד אפרת ליפשיץ פרקש

פנינה תמנו:  לשכה משפטית של המשרד לביטחון לאומי, לגבי חוק האזיקונים

אפרת ליפשיץ פרקש: אז הוזכר פה החוק מספר פעמים

אפרת ליפשיץ פרקש:  אני רוצה פשוט להעמיד את הדברים על דיוקם

אפרת ליפשיץ פרקש:  מבחינת השר לביטחון לאומי החוק מוכן, אני רוצה להדגיש שלא מדובר בהצעת חוק חדשה

אפרת ליפשיץ פרקש:  הכוונה של השר להחיל דין רציפות על הצעת החוק הקיימת

פנינה תמנו: בלי תיקונים?     

אפרת ליפשיץ פרקש: עם תיקונים שיוסכמו על ידי השרים

פנינה תמנו: אז אל תטעי אותנו

פנינה תמנו:  את זה אנחנו יודעים

פנינה תמנו:  זה לא אותו חוק

פנינה תמנו:  לא לספר לנו סיפורים

פנינה תמנו:  בבקשה לעניין

פנינה תמנו:  לא לספר לנו סיפורים כאילו הבאנו איזו בשורה

אפרת ליפשיץ פרקש: מדובר בסעיף אחד

פנינה תמנו: מה התיקון ?     

אפרת ליפשיץ פרקש: כיוון שהדבר כרגע בשיח בין המשרדים, זאת הסיבה שאי אפשר היה להעביר את זה עדיין לוועדת שרים לענייני חקיקה להחלת דין רציפות

אפרת ליפשיץ פרקש:  בין היתר השיח הוא גם על ההיבט התקציבי

אפרת ליפשיץ פרקש:  אני רואה פה נציג של משרד האוצר

פנינה תמנו: אפרת

פנינה תמנו:  מה הולך להיות בחוק

פנינה תמנו:  מה דעתך המקצועית?     

אפרת ליפשיץ פרקש: גבירתי, אני נמצאת פה מטעם המשרד לביטחון לאומי

פנינה תמנו: מטעם השר או כגורם מקצועי?     

אפרת ליפשיץ פרקש: אני מחויבת לעמדה הממשלתית

פנינה תמנו: אני לא מבינה אם לשכה משפטית של המשרד או של השר

אפרת ליפשיץ פרקש: כרגע של המשרד

פנינה תמנו: אז את מבינה שאת לא פוליטיקאית

פנינה תמנו:  ואני מקודם אמרתי, גם לעיתים צריך אומץ לב לבוא לשר ולהגיד שאת לא מחויבת לעמדה של השר

פנינה תמנו:  אני חושבת שאתם צריכים להיות מחויבים לאמת

פנינה תמנו:  ואם בכנסת הקודמת, אני משערת, שאת עדיין היית באותו תפקיד כי את לא משרת אמון

פנינה תמנו:  ואז הסכמת לנוסח שהיה

פנינה תמנו:  אז אני שואלת מהי עמדתך המקצועית לא הפוליטית

אפרת ליפשיץ פרקש: גבירתי, אין פה רלוונטיות לעמדה מקצועית

אפרת ליפשיץ פרקש:  כי השינויים שמבקש השר לעשות ושהועברו לשרים האחרים ושנמצאים בשיח בין המשרדים זה דברים שעדיין מלובנים גם ברמה המקצועית וגם בין השרים

פנינה תמנו: אז מה את מחדשת לנו ?     

אפרת ליפשיץ פרקש: אז אני כן מחדשת שכן יש כוונה להעלות את ההצעה לוועדת שרים לענייני חקיקה כדי להחיל דין רציפות

פנינה תמנו: לא מחדשת

אפרת ליפשיץ פרקש: לא מדובר בהצעה חדשה

פנינה תמנו: תודה

פנינה תמנו:  לא חידשת

פנינה תמנו:  תודה רבה

פנינה תמנו:  רק אספר לך שיש גם הצעת חוק של קטי שטרית, פרטית, שהולכת לעלות בוועדת שרים לענייני חקיקה

פנינה תמנו:  אם את עושה את כל הדרך לכאן

פנינה תמנו:  בעיניי את לא מכבדת את עצמך

פנינה תמנו:  היה מוטב שתפגיני את הדעות המקצועיות שלך

פנינה תמנו:  מה החוק כרגע מציע

פנינה תמנו:  מה אתם חושבים

פנינה תמנו:  סליחה, אני לא עושה הנחות לאנשי מקצוע בכירים

פנינה תמנו:  אני אומרת לכם

פנינה תמנו:  אין דבר כזה שנעשה הנחות לאנשי מקצוע בכירים

פנינה תמנו:  יש אנשי מקצוע בכירים אמיצים מאוד שבאים ואומרים לשרים - דעתנו היא כזו, אם זאת אנחנו נגבה את השר כי אין לנו ברירה

פנינה תמנו:  לא שאני מבקשת שפקידים ימרדו בשרים, אבל בוודאי שלא תשנו את עמדתכם כי שר כזה היה לי לפני ושר כזה התחלף לי עכשיו

פנינה תמנו:  זה חיים של אנשים

פנינה תמנו:  ואם אתם לא מסוגלים, תבואו עם משרת אמון, אדם פוליטית שיגיד את תשובתו הפוליטית

פנינה תמנו:  מה השתנה? את חושבת שהנוסח הקודם לא היה טוב?     

אפרת ליפשיץ פרקש: דעתי האישית?     

פנינה תמנו: המקצועית, המקצועית

אפרת ליפשיץ פרקש: דעתי המקצועית נשמעת בפני השרים כשיש דיונים ואכן השר קיים דיונים על העניין הזה

פנינה תמנו: ומה דעתכם המקצועית הייתה?     

אפרת ליפשיץ פרקש: ואנחנו אמרנו את מה שאנחנו התבקשנו להציג בפני השר את כל ההיבטים

אפרת ליפשיץ פרקש:  והדברים נשמעו

פנינה תמנו: החוק שעבר היה טוב בקריאה ראשונה בפעם הקודמת לדעתכם?     

אפרת ליפשיץ פרקש: זה לא שאלה של טוב או לא טוב

אפרת ליפשיץ פרקש:  יש שר חדש למשרד והוא רשאי לבחון את הצעת החוק

פנינה תמנו: את זה אנחנו יודעים

פנינה תמנו:  אני שואלת האם הגורמים המקצועיים חושבים שהנוסח של החוק הקודם הוא היה ראוי נכון מבחינה משפטית כדי לספק הגנה לנשים

אפרת ליפשיץ פרקש: שוב, גבירתי שואלת על הצעת חוק שעברה בקריאה ראשונה

אפרת ליפשיץ פרקש:  בוודאי שאם עברה בקריאה ראשונה זה היה ראוי

פנינה תמנו: תודה

פנינה תמנו:  תודה רבה

אפרת ליפשיץ פרקש: כרגע יש דברים שנבחנים וצריכים לקבל גם את התייחסות המשרדים האחרים

פנינה תמנו: כמה זמן התהליך לדעתכם?     

אפרת ליפשיץ פרקש: אני מניחה שזה ייקח כמה ימים

אפרת ליפשיץ פרקש:  ושכן יש כוונה להעלות את זה לוועדת שרים לענייני חקיקה

פנינה תמנו: מתי, ביום ראשון ?     

אפרת ליפשיץ פרקש: כמה שיותר מהר

אפרת ליפשיץ פרקש:  אם יהיו לנו תשובות מהמשרדים האחרים אז זה יעלה

פנינה תמנו: טוב

פנינה תמנו:  אין מה לומר

פנינה תמנו:  באמת שאין מה לומר

קריאה: עניין של עשר שנים

פנינה תמנו: עו"ד גלי עציון

פנינה תמנו:  נעמ"ת

גלי עציון: אני אצטרף לכל הברכות והתודות על עצם קיום הדיון

גלי עציון:  ולמרות שלהרבה מאיתנו זה דה-ז'ה-וו

פנינה תמנו: אני עושה רק את החובה שלי

פנינה תמנו:  ממלאת את החובה שלי

גלי עציון: אז זה מה שאני רוצה להגיד

גלי עציון:  אני מאמינה בלהכות בסלע ובסוף ייצאו מים

גלי עציון:  למרות שזה לפעמים לוקח הרבה מאוד זמן וזה לוקח פה הרבה יותר מידי זמן

גלי עציון:  אני מצטרפת לכל הדברים שנאמרו, כולל העניין שאנחנו לא מדברים, מדברות רק על נושא הנרצחות שלמרות שכל אישה וכל ילד, כי היו גם ילדים פה, הם עולם ומלואו זה רק מספר קטן יחסית למספר הנשים וילדיהם שחיים תחת אלימות

גלי עציון:  אני רוצה להתייחס להצעה את החוק שהעברתם ולעניין המענק

גלי עציון:  המענק ליוצאות מקלטים הוא חשוב מאוד

גלי עציון:  אבל שוב זה אפילו לא טיפה בים

פנינה תמנו: אבל זה יהיה כפול ממה שהם מקבלות בעזרת הם

גלי עציון: בסדר, אבל אני רק רוצה לציין, כולנו מדברים פה גם על נושא את התקציבים

גלי עציון:  המדינה וזה לא מהיום וזה לא רק הממשלה הזאת מתנהגת כמו, סליחה על הביטוי, איש טיפש

גלי עציון:  כי כל אישה כזאת שלא דואגים לה למעטפת שלא דואגים לה למשל, להמשך תשלום הבטחת הכנסה וישנה הצעת חוק כזאת של חבר הכנסת סגלוביץ', שאישה שיוצאת ממקלט תמשיך לקבל הבטחת הכנסה, זו אפילו לא עלות גבוהה

גלי עציון:  לעומת זאת, היא לא תצא, היא לא תסתדר, היא חזור לבית האלים ואז היא תחזור למקלט

גלי עציון:  והעלויות של זה הרי בהסתכלות כללית של תקציבים הרבה הרבה יותר גדולות

גלי עציון:      אז בשורה התחתונה צריך להסתכל על כל הדברים האלה וגם עלות-תועלת

גלי עציון:  אין שום דיון שלא מודדים חיים בכסף אבל אפילו אם מודדים בכסף, המשמעות של זה זה שלמדינה זה עולה יותר

גלי עציון:  זו השורה התחתונה של הדברים

גלי עציון:  ואני כן רוצה להזכיר

גלי עציון:  בדיון על אמנת איסטנבול בזמנו, ח"כ רוטמן אמר שהוא ידאג להבטחת המוגנות גם בלי האמנה

גלי עציון:  ושלא צריך את האמנה

גלי עציון:  אני כן מאמינה שיש פה בהחלט אמירה, שהסכמים קואליציוניים מציינים שאמנה כל כך חשובה, ישראל לא תצטרף אליה

גלי עציון:      אבל אמרו שאפשר לדאוג לזה בלי, אדרבה, בואו ותדאגו לזה בלי

גלי עציון:  זה בשורה התחתונה זה באמת לא עניין של ימין ושמאל וזה באמת לא עניין של פוליטי, זה עניין של חובה כלפי 51 אחוזים מתושבי, תושבות ישראל

גלי עציון:  דיברו פה על מוחלשות

פנינה תמנו: מכל הצדדים

פנינה תמנו:  מכל הכיוונים

גלי עציון: מחצית מהאוכלוסייה, והיא אוכלוסייה שבדרך כלל היא תורמת למדינה, ובסוף היום תמיד משלמת מחיר קשה

גלי עציון:  אם שני גברים רבים הם פוגעים באישה שלידם

גלי עציון:  זו תמיד המשוואה

גלי עציון:  אז בשורה התחתונה הגיע הזמן להסתכל על כל המשוואה הזו בצורה אחרת

גלי עציון:  תודה

פנינה תמנו: תודה

פנינה תמנו:  מי מהארגונים עוד יש לנו? יש לנו רשימה, אבל אני משערת שחלק הלכו

פנינה תמנו:  בבקשה, תציגי את עצמך

אורלי סטוצ'ינר כהן: אורלי סטוצ'ינר כהן

אורלי סטוצ'ינר כהן:  תוכנית דף חדש

פנינה תמנו: יש לכם גם אשת חיל, נכון?      

אורלי סטוצ'ינר כהן: נכון כן כן

אורלי סטוצ'ינר כהן:  אנחנו מפעילים את תוכנית 'דף חדש' לשיקום נשים יוצאות מקלט, ביחד משרד הרווחה זה תוכנית של משרד הרווחה ובשנה וחצי האחרונות גם את דף חדש בקהילה

אורלי סטוצ'ינר כהן:  עכשיו אני רוצה רגע להגיד אנחנו מדברים פה על פצצות מתקתקות קודם כל, ואני חושבת שכדאי שניתן את הדעת שבזמן שאנחנו יושבים כאן ויכולים לשוחח על הדברים בחוץ נמצאות פצצות מתקתקות וכך צריך להתייחס אליהן

אורלי סטוצ'ינר כהן:  ואני ככה אומרת בכאב לב שאני תוהה אם משהו מכל הדיבורים שאנחנו יכולים לעשות פה יכול באמת לעצור פצצה מתקתקת שכזו

אורלי סטוצ'ינר כהן:  תוהה

אורלי סטוצ'ינר כהן:      אני כן אומר שבתוך התוכנית על התוכנית שלנו של דף חדש בקהילה בשנה האחרונה השתתפו 180 נשים

אורלי סטוצ'ינר כהן:  50 מהן בתוך פיילוט שהיה ממומן על ידי פילנתרופיה ואחר כך אני שמחה להגיד שמשרד הרווחה אימץ את התוכנית הזו

אורלי סטוצ'ינר כהן:  ובעצם אישר אותה ל-150 נשים נוספות

אורלי סטוצ'ינר כהן:  אנחנו עומדים בפני הדבר הבא

אורלי סטוצ'ינר כהן:  בעצם להכניס את התוכנית הזו

פנינה תמנו: סליחה, סליחה

פנינה תמנו:  אולי את לא פה הרבה

פנינה תמנו:  אנחנו לא נותנים לעמותות לפרוס את הפעילויות שלהן

אורלי סטוצ'ינר כהן: אני לא סתם אומרת אני יכולה להציג נתונים

פנינה תמנו: שניה

פנינה תמנו:  אני ממש קצרה בזמן, אני עומדת לסגור

פנינה תמנו:  ואת מדברת איתי על התוכנית

פנינה תמנו:  כולן כאן עושות

פנינה תמנו:  שורות תחתונות רלוונטיות לדיון

אורלי סטוצ'ינר כהן: רוצה להגיד שכמו ששמענו מי לפני כן, הנשים שנרצחו הם היו מהקהילה

אורלי סטוצ'ינר כהן:  אנחנו צריכים יותר ויותר מענים בתוך הקהילה

אורלי סטוצ'ינר כהן:  אנחנו צריכים תוכניות לא ל-150 נשים אלא ל-1500 נשים 15 אלף נשים, ואולי כך אנחנו נתחיל למגר את התופעה הזאת ולא להציע לנשים רק את הפתרון היחידי ללכת למקלט

פנינה תמנו: אני רק אדייק ואומר, רוב רובן של הנשים שנרצחות הן בקהילה ולא במקלטים

אורלי סטוצ'ינר כהן: נכון נכון

פנינה תמנו: אז לא הבנתי כל כך את התובנה

אורלי סטוצ'ינר כהן: תוכניות כמו שלנו עוזרות גם במוגנות שלהן

אורלי סטוצ'ינר כהן:  הנשים בסיום התוכנית מרגישות פחות מאוימות ויכולות להתמודד בצורה טובה יותר

פנינה תמנו: עו"ד גילי ורון, מנהלת המערך המשפטי בויצ"ו

גילי ורון: עם כל הכבוד גבירתי היו"ר, ויש לי הרבה כבוד אליך

גילי ורון:  היום אני לא מצטרפת לתודות ולברכות

פנינה תמנו: אין צורך להצטרף לתודות ולברכות

פנינה תמנו:  אני עושה את חובתי

גילי ורון: אני מרגיש שני רגשות שאולי סותרים אחד את השני

גילי ורון:  זה גם זעם וגם ייאוש

גילי ורון:  זה לצד זה

גילי ורון:  אני לא רוצה לחזור שוב על תחושת הדה-ז'ה-וו כי זה הרבה מעבר לדה-ז'ה-וו, זו תחושת מיאוס

גילי ורון:  לשמוע ולהשמיע את אותם דברים

גילי ורון:  לשכנע את המשוכנעות

גילי ורון:  לקרוא למי שלא נמצאים ונמצאות כאן לצאת מכאן והכל אותו דבר

פנינה תמנו: אני שומעת אותך יקירה, אני אתן לך להמשיך

פנינה תמנו:  אני לא מסכימה

פנינה תמנו:  אני יודעת שזה קשה, זה קצת לחצוב בסלע

פנינה תמנו:  וגם טיפות מים מצליחות בסוף לחצוב בסלע מכוח הנחישות וההתמדה

פנינה תמנו:  אני יכולה להגיד שאני פה משהו כמו ארבעה, חמישה חודשים בוועדה ויש דברים שכן קורים

פנינה תמנו:  לאט מדי

פנינה תמנו:  אני יודעת ומעט מדי

פנינה תמנו:  אבל אני חושבת שאנחנו גם כמי שצופים בנו לא יכולים לספק רק ייאוש

גילי ורון: לא לא לא

גילי ורון:  בגלל זה אמרתי, אני לא מסתפקת בייאוש אחרת אני שמה את המפתחות, אין לי מה לעשות כאן

גילי ורון:  להפך, אני רוצה דווקא להציע כיוון הרבה יותר קונקרטי ואקטיביסטי לדברים שאנחנו יכולות לעשות

גילי ורון:  וזה באמת קריאה לראש הממשלה לערוך דיון חירום במעמד שלו זה איזשהו מהלך שניסינו לעשות ולא הצליח

פנינה תמנו: מה התשובות שקיבלתם?     

גילי ורון: זה משהו שפשוט לא הצלחנו להרים אותו בגלל לו"ז אחר שהיה וכלי שלא הצלחנו לעשות בו שימוש

גילי ורון:  אבל אני קוראת מכאן ואני חושבת שקטונתי, וזו קריאה של כל חברי וחברות הכנסת הנפלאים שכן איכפת להם וכן היו כאן

גילי ורון:  זה שנמשיך אנחנו, ונכון זה לחצוב בסלע, וחלילה לא לא באה בתלונות כלפייך או כלפיי אף אחד מהיושבים ויושבות פה אבל זה לא מספיק

גילי ורון:  הקריאה צריכה לעלות למעלה כל הדברים הנכונים שנאמרו פה על רוח הדברים על סדרי העדיפויות

גילי ורון:  וכן הכול קשור בהכול

גילי ורון:  וכן הכול פוליטי, לא ימין ושמאל, אבל הכול פוליטי

גילי ורון:  וזה משהו שחייב לקרות

פנינה תמנו: תודה על החידוד

פנינה תמנו:  הכול פוליטי כי אנחנו במגרש הפוליטי, אבל אנחנו לא ניתן לנשים מהצד הימני של המפה או נשים שהן דתיות או נשים שהן בוחרות אחרת - להרגיש שאנחנו צובעים את זה בצבע פוליטי

פנינה תמנו:  לא יקרה

גילי ורון: נהפוך הוא, אנחנו רוצות את כולן איתנו

גילי ורון:  אנחנו רוצות שמה שנצבע בצבעים פוליטיים

גילי ורון:  להוריד את הצבעים האלה כדי שיבינו שזה משהו שנוגע לכולנו

גילי ורון:  ואני רוצה רק לתת עוד איזה שהיא דוגמה קטנה, דובר כאן על הנושא של תיקון 18

גילי ורון:  הפניה לטיפול לתיקון שאנחנו בוויצ"ו הובלנו יחד עם ח"כ עאידה תומא סולימאן, שמאז ה-15 באוגוסט אינו מיושם

גילי ורון:       אני רוצה לספר שלפני שבוע פגשתי שופטת מאוד בכירה שסיפרה לי שהשופטים או חלקם לפחות, שופטים ושופטות כן מיישמים את מה שנדרש, מה שהחוק דורש מהם אבל מאחר ואין תשתית להוצאה לפועל של התיקון הזה, למעשה הם מקבלים על הראש מגורמים ברווחה שלא יפנו

גילי ורון:  אז זה כבר דוגמא על דברים שאנחנו מדברות על חקיקה שלא עוברת

גילי ורון:  אז הנה דוגמא לחוק שכבר חוקק ולא מיושם

גילי ורון:  ולכן דברים חייבים להשתנות

פנינה תמנו: תודה לך גילי

פנינה תמנו:  אני יודעת כמה הרבה את פועלת בתחום

פנינה תמנו:  אני אומרת את זה למרות האווירה הקשה ובצדק אגב, שיש לכל מי שהשתתף כאן לאור הנתונים המאוד מאוד קשים

פנינה תמנו:  אני אומרת בסוף אנחנו נצטרך גם לתת תקווה ולדאוג שהיא באמת נגזרת של מציאות שהצלחנו לשנות

פנינה תמנו:  אני מאמינה בכלל הגורמים שיושבים כאן, גם כאלה שחוטפים ביקורת, כי אני יודעת שכולם עושים לא מעט

פנינה תמנו:  אני יודעת שהרבה עושים לא מעט

פנינה תמנו:      יש לנו הרבה מה לתקן

פנינה תמנו:  אני חושבת שגם ארגוני הנשים, שעשרות שנים פועלים בתחום, צריכים גם להתכנס לאסטרטגיה שהיא קצת יותר מתכווננת יחד

פנינה תמנו:  הרבה אנשים עושים פה הרבה

פנינה תמנו:  כולל חברי הכנסת וחברות הכנסת

פנינה תמנו:  אבל התקופה הזו היא תקופה שונה כמו שאמר ח"כ סגלוביץ'

פנינה תמנו:  יש בה משהו שהוא מעבר

פנינה תמנו:  התחושה הזו שעומדים לפטר מנכ"לית שאולי היחידה שכרגע נמצאת

פנינה תמנו:  השרה דיסטל מינתה עוד מנכ"לית וחטפה

פנינה תמנו:  חטפה

פנינה תמנו:  בושה וחרפה

פנינה תמנו:      אבל אנחנו לא יכולים להיות בתקופה כזו שלא רואים את הצרכים שלנו ואני בטוחה שיש ביכולת שלנו ושיתוף פעולה של כלל הזרועות

פנינה תמנו:  כי שיתוף ציבור זה דבר מאוד מאוד חשוב

פנינה תמנו:  אני חושבת שיושבים פה גם גורמים של הכנסת גם של הרשות המבצעת וגם המגזר השלישי הוא משמעותי

פנינה תמנו:  אני אישית לא הולכת לוותר

פנינה תמנו:  אני בטוחה שמי מכן שתרצה להתכנס לכינוס של אסטרטגיה אנחנו נעשה את זה

פנינה תמנו:  זה חלק מהתוכניות שלנו האמת היא שכתבנו נקודות שאיתן אנחנו רוצים לצאת כסיכום אבל מרגישה שלא

פנינה תמנו:  זה לא דיון שאפשר לצאת איתו לשום סיכום

פנינה תמנו:       אני כן יכולה להצטער ששר הבט"פ לא הגיע לכאן, למרות שהזמנו אותו, וגם שביטל את ההשתתפות שלו להצגת העבודה במשרדו בוועדת הבט"פ בראשותו של ח"כ פוגל

פנינה תמנו:      אני רוצה לומר לכל חברי הקואליציה - לא נוותר

פנינה תמנו:  מי שרוצה להיות שותף שיהיה שותף, ומי שלא יחטוף מאבק ומלחמה על הדבר הזה

פנינה תמנו:  לא בגלל שאנחנו מעל 50 אחוזים

פנינה תמנו:  כי אני רוצה להזכיר לכולם יש אמא יש בנות יש אחיות מה זאת אומרת בכלל

פנינה תמנו:  אם לא תהיה מוגנות נשים לא תהיה פה מוגנות לאף אחד

פנינה תמנו:      אז אני מודה לכל מי שהשתתף ורוצה להתנצל בפני מי שלא דיבר

פנינה תמנו:  אני יודעת שיש גם חלק ממשרדי הממשלה שלא דיברתם הפעם

פנינה תמנו:  מנהלת הועדה דלית תרשום לי אתכם ואנחנו נדאג שבפעם הבאה אתם תפתחו

פנינה תמנו:  אז התנצלותי

פנינה תמנו:      תודה רבה

פנינה תמנו:  שיהיה יום טוב